Machu Picchu - Wikipedia, entziklopedia askea.\nMachu Picchu (ketxuaz Machu Pikchu, «tontor zahar»), jatorrizko izenaz segur aski Patallaqta («eskailera hiria», ketxuaz), kolonaurreko gune arkeologiko inka da, 2.430 metrora kokatua. XV. mendean harriz eraikitako llaqta bat da, Andeetako herrixka inka zahar bat. Llaqta hori Machu Picchu eta Huayna Picchu mendiak lotzen dituen harrizko muinoan dago, Erdi Andeetako mendebalde aldean isurialdean, Peruko hegoaldean.\nMachu Picchuko Santutegi historikoa\n13°09′47″S 72°32′44″W / 13.163055555556°S 72.545555555556°W / -13.163055555556; -72.545555555556Koordenatuak: 13°09′47″S 72°32′44″W / 13.163055555556°S 72.545555555556°W / -13.163055555556; -72.545555555556\n2.430 m, itsas mailaren gainetik\nHurbilen dagoen hiri garrantzitsuena Cusco da, oraingo eskualdearen hiriburua eta Inken hiriburu zaharra, handik 130 kilometrora. Santutegi historikoak galzorian dauden espezie biologikoak babesten ditu eta inka kokaleku ugari, besteak beste, Machu Picchu.\nMachu Picchu, ofizialki, Hiram Bingham esploratzaile estatubatuarrak aurkitu zuen 1911n. Ezofizialki, Agustín Lizarraga, euskal jatorriko lurjabe perutarra 1902ko uztailaren 14an iritsi zen hiri zaharrera, eta hala idatzi zuen ikatzez Hiru Leihoen hormako harri batean. Lizarragaren asmoa ez zen monumentu harrigarriak aurkitzea, laborantzarako lur berriak topatzea baizik.\nHandik ia hamarkada batera, 1911ko uztailaren 24an, Binghamek Lizarragaren idazkuna topatu zuen eta ezabatzeko agindua eman zuen, kontserbazio arrazoiak argudiatuz. Argazki bat egin zion lehenago eta bidaia-egunkarian ere aipatu zuen inskripzioa. Baina publikoki ez zuen sekula horren berri eman eta, hala, aurkikuntzaren loria beretzat hartu zuen. Agustín Lizarraga Urubamba ibaiaren uraldietan itota hil zen, Machu Picchura itzultzeko ahaleginean.\nMachu Picchuren kokapena.\nXVI. mende erdiko dokumentuen arabera, Machu Picchu Pachacutec delakoaren (lehen enperadore inka, 1438-1470) atsedenerako egoitza bat izan zen. Dena den, bertako beste eraikin batzuek eta atari nagusiak ageriko elizkizunetarako daukan formak, santutegi gisa erabiliko zutela erakutsiko lukete. Bi erabilerak, jauregi eta santutegiarena, ez ziren bateragarriak izango. Aditu batzuek baztertu omen dute, ordea, erabilera militarra eta, horren ondorioz, “gotorleku” edo “zitadela” hitzak baztertuak izan litezke.\nMachu Picchu, era berean, arkitektura eta ingeniaritza maisulantzat jotzen da. Haren paisaia eta arkitektura ezaugarriek eta haren inguruan argitaratutako literatura lan gehienek sortu duten misterio itzalak planetaren turismo-jomuga ezagunenetako bat bihurtu dute. Arkeologia gunera iristeko, Inka Bideetatik zein Hiram Bingham errepidea erabiliz (Machu Picchuren mendixkara igotzen dena Puente Ruinas geltokitik, arroilaren hondoan kokatuta) soil-soilik egin daiteke.\nHiria eraikitzea Pachacútec enperadore handiari eta estratega bikainari dagokio, bere agintaldian K.o. 1438tik K.o. 1471 arte leku horren diseinua planifikatu zuen hazkuntza demografikoaren eta lurren esplotazioaren arazoa konpontzeko. Arazo horrek Pachacútec behartu zuen hainbat esplorazio talde bidaltzera hurrengoen lekua baieztatzeko. Zibilizazioa Chankoaren kontrako guda irabazi ondoren, Pachacútec-en inperioa handitzen hasi zen eta bere goren unean Cuzco hiri handia sortu zuten.\nDenak adierazten du hiri horren sortzearen arrazoi nagusiak demografiaren handitzea eta enperadorean adimena izan zirela, Pachacútec buruzagi espiritual eta gidari bikaina izan baitzen. Hiriaren erabilpena Inka noblezia altuarentzat zorrozki pribatua zen, bere lokalizazio geografikoa ehuneko ehunean erabilia izan zen, estrategikoki diseinatua baitzegoen. Hor, hiru belaunaldi aldi berean babestu zituen eta aldi berean debekatua zegoen sarrera nobleak ez ziren guztiei. Sarrera bakarra zeukan eta hau erabilia izan zen hiriaren babes neurriak hobetzeko. Leku eder hori haran sakonen antean kokaturik zegoen: oihan itxi batek inguratzen zuenez, horregatik erraza zen defendatzen erasorik izanez gero, baina haaber erabili zen gizarte-maila apaleko jendea sar ez zedin. Han, babes maila handia egoteak hiria bakandu eta galtzea eragin zuen.\nHorrelako miragarri arkitektoniko handiak dituen bakarra Tahuantinsuyuren inperioa da, mundu osoan ezagutzen diren Machu Picchu eta Ollantaytambo barne. Pachacútecek leku zehatzak aukeratu zituen, nekazaritza ekoizpena eta mineralen ustiapena kontuan hartuz, zeren eta haran horiek bikainak dira ustiapen agronomorako eta lurrak aberastasun handia dauka landareak landatzeko zein mineralak ateratzeko. Lurraren emankortasun handia eta klima hoberena ez ziren izan Pachacútecek izan zituen arrazoi bakarrak bere inperioa ezagutu gabeko lur hauetara hedatzeko. Hiri honetako hondakinetan hainbat eraikin ikus daitezke eta denak batera hiriaren infraestruktura sortzen dute:harrobiak, nekazaritzarako zein abeltzaintzarako zelaiak, zentro urbanoak eta erlijiosoak eta komunikazio sare bat hainbat bidexkaz eta igarobidez osatua mendiak igaroz. Machu Picchuren lekua Inka Inperioko aristokrazia altua kokatzeko eraikia izan zen eta horregatik hiri honek Inperioaren arkitektura preziatuena batzen zuen. Kokapenaren beste arrazoietako bat Machu Picchuren leku geografikoa izan zen, oso garrantzitsua baitzen zibilizazioaren erlijiorako, zeren eta mendilerro sistema horrek esanahi espiritual handia zeukan bertan egiten baitziren sakratu bezala kontsideratzen ziren izarren konstelazioei eta eguzkiari buruzko ikasketak, astro horiek jainko-jainkosatzat hartzen ziren.\nHiria oso-osorik harriz eraikita dago eta altura handi batean kokatuta, zehazki 2400 metrora itsasotik hasita. Zalantzarik gabe, erretiratze espiritualerako, atsedena hartzeko eta meditazioa praktikatzeko leku paregabea izan zen, baita maila handiko gizarte inka bateko aisialdiko lekua eta santutegia ere; baina, aldi berean, hiri baten azpiegtura harrigarri guztiak betetzen zituen. Horregatik, Vilcanota mendikateko hegalean hiriaren hornikuntzarako erdigunea bilakatu zen Machu Picchuko hiritar guztientzat, non oraindik aurki daitezkeen nekazaritzarako eta abeltzaintzarako erabili ziren hainbat eta hainbat ordoki. Machu Picchu marka belikoko hiri gotorlekua izatearen ideia baztertu egin zen arren, kontuan hartu da, beste alde batetik, Machu Picchuk hainbat eraikin diseinatu eduki zituela, inkek izandako liskar lurraldekoiei aurre egiteko eta defenditzeko gai izateko. Hobetuezineko diseinu arkitektoniko hori bere kokaleku apartarengatik eta hiriaren azken egonlekuarengatik eraiki ahal izan zen, haran sakonek eta oihan trinkoak ematen zion kamuflaje paregabeaz baliatuz. Historiak esaten du Huayna Pichu izan zela Machu Picchuren zainketa puntu nagusia. Horrek zelatari jarduten zuen eraso lurraldekoien, ondoko zibilizazioen eta konkistatzaile espainolen mehatxuen berri jakiteko. Modu horretan, hiria prestatuta egon zitekeen etsai baten erasoa jasateko, etsaia gai bazen hiriaren leku zehatza jakiteko, hala nola bertara joateko bidea aurkitzeko. Horri esker, santutegiak bere helburua lortu izan zuen denbora-pasa eta olgeta zentro bat gisan, zein inken zibilizazioko nobleen etxe gisan.\nInkak, Eguzkiaren seme-alabak, inperio handi bat sortzeko gauza izan ziren, ia Andeak bere osoan hartu zituena, Kolonbiatik Txileraino. Zaila da sinisten Francisco Pizarro konkistatzaile espainiarrak nola menperatu zituen 1532an 180 soldadurekin. Buruzagi inkak elkarren kontra borrokan zebiltzan, eta horri izugarrizko etekina atera zion Pizarrok. Huascar-en jarraitzaileak eta Atahualpa-renak borrokan ari ziren gerra zibila balitz bezala, eta une horretantxe iritsi zen Pizarro. Huayna Cápac-en semeak ziren Huascar eta Atahualpa, eta bi anaiak nor baino nor ari ziren borrokan aitak boterea uzten zuenerako. "Banandu eta irabazi" erromatarren leloa ezarriz, garaile atera zen espainiarra. Oso epe laburrean lortu zuen inken inperio guztia.\nEspainiarrek hiru mende egin zituzten Perun: goiak eta beheak arakatu zituzten, baina ez zuten Machu Picchu aurkitu. Gertu ibili ziren, Urubamba ibaiaren haranean baina, haranetik ehunka metro batzuk gorago, hantxe, erpin ez oso altuan, inken zeremonia-gunerik garrantzizkoenetakoa zegoenik ez zuten sumatu ere egin. Denbora luzean segitu zuten inkek han beren erritu sakratuekin, nahiz eta espainiarren menpe bizi.\nMachu Picchu Unescoren Gizateriaren ondare zerrendan dago 1983tik, "Machu Picchu Santutegi Historiko" izeneko gune ekologiko eta kulturalaren barnean. 2007ko uztailaren 7an Munduko Zazpi Mirari Berrietako bat izendatu zuten, Lisboan (Portugalen) antolatutako ekitaldi batean, mundu osoko ehun milioi hautesleren bitartez.\nMachu Picchuren irudi panoramikoa, Huayna Picchu ingururantz begiratuta, hegoaldetik iparralderako ikuspegian. Ezkerraldean, hiriko Hanan eremua (Intihuatana muinoaren piramide egiturarekin) eta eskuinaldean, sortaldeko eremua, plaza nagusiak banatuta. Atzealdean, Huayna Picchu mendixka dago. Multzo horren hegoaldeko landa eremuaren gainaldetik hartu da irudia.\n↑ Nagore Irazustabarrena, «Machu Picchuren benetako aurkitzailea: Agustin Lizarraga», Argia, 2014-09-14, CC-BY-SA lizentzia\nUNESCO - Machu Picchu (Gizateriaren Ondarea)\nJoseba Aurkenerena: Agustin Lizarraga, Machu Picchuren egiazko aurkitzailea \nAzken aldaketa 22 uztaila 2021(e)an, 16:20(e)tan\nOrriaren azken aldaketa: 22 uztaila 2021, 16:20.


Lawrence Venuti - Wikipedia, entziklopedia askea.\nFiladelfia, 1953ko otsailaren 9a (67 urte)\nhizkuntzalaria, itzultzailea eta idazlea\nLawrence Venuti (Filadelfia, 1953ko otsailaren 9a) itzulpengintzaren teorialari eta kritiko estatubatuarra da, itzulpenaren historialaria eta italiera, frantses eta katalanetik itzultzen du. Ingeles irakaslea Temple Unibertsitatean, Filadelfian.\n2 Teoria eta kritika\nFiladelfian jaio zen eta Templeko Unibertsitatean graduatu zen 1974an. Urte luzez bizi izan zen New Yorken. 1980. urtean ingeles ikasketetako doktoretza amaitu zuen Columbiako Unibertsitatean. Urte berean, Renato Poggioli Itzulpen Saria irabazi zuen Barbara Albertiren Delirium eleberriaren bere itzulpenari esker. \nGaur egun Venuti irakaslea da Temple Unibertsitatean. Beste zenbait unibertsitatetan ere eman ditu klaseak, hala nola Pennsylvaniako Unibertsitatean, Princetoneko Unibertsitatean, Columbiako Unibertsitatean, Trentoko Unibertsitatean, Mainzeko Unibertsitatean, Barnard Unibertsitatean, eta Belfasteko Queen´s Unibertsitatean. Egunkari hauetako editorialetako kide da: Reformation: The Journal of the Tindale Society, The Translator: Studies in Intercultural Communication, TTR: traduction, terminologie, rédaction, Translation Studies, Target: An International Journal of Translation Studies eta Palimpsestes. 1998an The Translator-eko ale berezi bat argitaratu zuen, beren-beregi itzulpengintza eta gutxiengoari eskainia. Bere itzulpen proiektuek honako erakunde hauek emandako sariak eta diru-laguntzak eskuratu dituzte: PEN American Center (1980), Italiako gobernua (1983), National Endowment for the Arts (1983,1999) eta National Endowment for the Humanities (1989). 1999an Vic-eko Unibertsitatean (Espainia) itzulpen ikasketei buruzko Fullbright Senior Lectureship bat eman zuen. 2007an Giza Zientzietako Guggenheim Beka jaso zuen Giovanni Pascoliren poesia eta prosa itzultzeagatik. 2008an Ernest Farrésen Edward Hopper: Poemsen itzulpenagatik Robert Fagles itzulpen saria irabazi zuen.\nTeoria eta kritika[aldatu | aldatu iturburu kodea]\nVenuti traduktologo ezaguna da, eta itzulpenaren teorian eta praktikan zentratu izan da. Itzulpengintza Teoria modernoaren figura kritikoena da, eta korronte/ ildo nagusitik nabarmen bereizten da. Askotan kritikatu izan du itzultzailea figura ikusezina dela. Itzulpen kritikan modu n jardun du itzultzen hasi zenetik.\nBere The Translator’s Invisibility: A History of Translation, argitaratu zenean, eztabaida askoren iturria izan zen. Hor, Venutik itzulpengintza amerikarraren egoera aztertzen du hasieratik, eta bertatik konklusio bat ateratzen du: jatorrizko testuaren kultura ezabaketa nabaria da itzulpenetan. Venutik kritikatzen zuen jatorrizko testuko berezko ezaugarriak zein kultura ezabatzen direla, eta horrela bigarren “testu original” bat, edo “testu berri” bat egiten dela.\nHorrengatik, Venutik itzulpen etxekotuaren eta itzulpen arroztuaren kontzeptuak proposatzen ditu; bi estrategia horiek aditzera ematen dute zer-nolako joera duen itzulpenak xede-testuko kultura egokitzeko, eta beraz zenbaterainoko galera dakarkien jatorrizko testuaren ezaugarriei. Etxekotze-estrategiaren ordez, Venutik arrozte-estrategia aldarrikatzen du, aurretik Friedrich Schleiermacherrek aurkeztutakoa. Estrategia horren arabera, xede-testuaren irakurleak esfortzua egin behar du; izan ere, itzultzaileak kalkoak eta hitz eratorriak erabiltzen ditu jatorrizko testuko elementu eta ezaugarriak ez aldatzeko, eta irakurlearenk lana egin behar du ondorioz testura gerturatzeko. Binomio horren bitartez, Venutik itzultzailearen itzulpena bortxakeria etnozentrikoan oinarritzen dela salatzen du.\nThe scandals of translation lanean aurreko saiakerako edukia berriz aztertu eta angloamerikarren itzulpengintzaren egoeran sakontzen du Venutik. Hainbat arlo korapilatsuetan muturra sartzen du, hala nola, copyrighta ezarri osteko arazoetan, itzultzailearen lanaren balorazio ezan, eta itzulpen politiketan.\nRethinking Translation: Discourse, Subjectivity, Ideology (1992)\nThe Translation Studies Reader (2nd ed. 2004) (itzulpengintzaren teoriaren sarrera bat, hasi zenetik gaur egun arte)\nEncyclopedia of Translation Studies (1998) (laguntzaile)\nOxford Guide to Literature in English Translation (2000)(laguntzaile)\nFantastic Tales (1992) Iginio Ugo Tarchetti.\nBreath: Poems and Letters (2002) Antonia Pozzi.\nItaly: A Traveler’s Literary Companion (2003).\n↑ [http://books.google.es/books?id=fHZjvOGO1MIC&printsec=frontcover&source=gbs_ge_summary_r&cad=0#v=onepage&q&f=false Reseña de The Translator's Invisibility en Amazon.com (en inglés)\nISNI: 0000 0001 0921 0504\nBNF: 125471483 (data)\nOpen Library: OL219971A\nOrriaren azken aldaketa: 8 iraila 2020, 21:12.


Bazen behin urruneko herri bat, non herritar guztiek, gazteek zein helduek, Shakespeare ordu oro irakurtzen baitzuten.\nEgun batean, bere liburuetako protagonista ziren pertsonaiak paperetik atera eta herrian sartu ziren eta Kupidok sorgindutako lorearen bila hasi ziren, “Udako Gaur Bateko Ametsa” obrako pertsonaiak maitasunez erotzen dituen lorearen bila. Batzuek lilia apurtu egin nahi zuten, maitasunaren indarra, kasualitatearen eta zorioaren poderioz, nagusitu ez zedin. Beste batzuek gorde egin nahi zuten, maitasuna magiaz beteriko zera zelakoan, arrazoiaren aginduetatik at. Zer gertatuko ote da? Maitasun lasai, arrazionak eta neurtuak irabaziko al du…ala lorea gorde ostean, pasioa eta zoria izango dira nagusi bihotzetan?\nEkainaren 22an, haurrek eta Gaztediko bezero gazteek “Shakespeare Maiteminduta (lorearen bestaldea)” taularatuko dute, eta istorioa kontatzeko Shakespeareren beste obratako zatiak hartuko dituzte, “Udako Gau Bateko Ametsa” edo “Romeo eta Julieta” idatzietakoak adibidez.\nData: 2013ko ekainaren 22a


Festetako umeen bazkarirako eta jubilatuen hamaiketakorako izena emateko epeak astelehenean zabalduko dira - Berriak - Alegia\nFestetako umeen bazkarirako eta jubilatuen hamaiketakorako izena emateko epeak astelehenean zabalduko dira\nUztailaren 14ean egingo dira eta hilaren 8a izango da izena eman ahal izateko azken eguna\nGeroz eta gutxiago geratzen da Alegiako jaietarako. Uztailaren 13an lehertuko da festa eta batzordeko kideak antolaketa lanetan dira bete-betean. Uztailaren 14ean, ostirala, jubilatuen hamaiketakoa eta umeen bazkaria egingo dira eta bi ekitaldi horietan izan nahi dutenek aurrez eman beharko dute izena. Epea datorren astelehenean, ekainak 26an, zabalduko da eta uztailaren 8a, larunbata, izango da azken eguna.\nUmeen bazkaria 14:00etan izango da plazan eta menua hauxe izango da: makarroiak, oilaskoa eta postrerako izozkia. 2003 eta 2010 urteen artean (biak barne) jaiotako haurrek joan ahal izango dute bazkarira eta txartelak kultur etxean erosi ahal izango dira, aurrez aipaturiko denbora epean, 5 euroko prezioan.\nJubilatuen hamaiketakoa berriz egun berean, uztailak 14, izango da 11:00etan plazan. Mendi ibilaldiaren ostean egingo da eta hemen ere, bertan izan nahi dutenek aurrez eman beharko dute izena. Kultur etxean edo jubilatuen egoitzan eman ahal izango da izena aurrez aipaturiko datetan eta doakoa izango da.\nFesta batzordetik deia egiten zaie haurrei eta jubilatuei, ekintza horietan parte hartzera eta festez gozatzera.


Ares: 'Urkulluk konfiantza gutxi du Lopezekin eztabaida bat izateko'\nAres: 'Urkulluk konfiantza gutxi du Lopezekin eztabaida izateko'\nAzken eguneratzea: 2012/09/07 22:46 (UTC+2)\nHauteskundeetan PSE-EEko koordinatzaileak esan duenez, bi hautagaien aurrez aurreko eztabaida da herritarrei “inporta” zaiena.\nRodolfo Ares, hauteskundeen PSE-EEko koordinatzailea. EFE\nRodolfo Ares PSE-EEko hauteskundeetako koordinatzaileak esan duenez, Iñigo Urkullu EAJko lehendakarigaiak "bere aukerengan konfiantza gutxi" du Patxi Lopez hautagai sozialistarekin aurrez aurreko eztabaida bat izateko. Halaber, eztabaida hori dela "herritarrei" inporta zaiena nabarmendu du.\n"Urkulluri ez ezkutatzeko esan nahi diogu", adierazi du Aresek alderdiko kanpainaurre nondik norakoak azaldu dituen prentsaurrekoan. Bi lehendakarigaiek proiektuak alderatzea nahi du Aresek aurrez aurreko eztabaida batean, are eta gehiago "Urkulluk Eusko Jaurlaritzaren kaudimena eta lana ezbaian jarri izan ostean".\nAresek azaldu duenez, herritarrek proposamenak jaso nahi dituzte, ez "EAJ bultzatzen ari den ospe kentzeak eta liskarrak", Gobernu sozialistaren kudeaketaren harira.\nBuru sozialistak esan duenez, bere alderdiak "luxurik gabeko" kanpainaurrea egingo du, sozialistek egindako kudeaketaren balantzea eginez eta PSE-EEk nahi duen herrialde eta gizarte eredua azalduz: "zerbitzu publikoen, politika sozialen eta Estatuko autogobernuaren defentsa".


Irekia Eusko Jaurlaritza - Gobierno Vasco :: Elvira Cortajarena Ordezkaria Euskaltzaleak-en egoitza berriaren inaugurazioan egon da\nElvira Cortajarena Ordezkaria Euskaltzaleak…\nLa Delegada Elvira Cortajarena asistió a la inauguración de la nueva sede de Euskaltzaleak Iturria: Irekia\nJendetza ugariaren aurrean, Euskaltzaleak - Buenos Airesko Euskara Eskolaren egoitza berria inauguratu egin da, Elvira Cortajarena Argentina, Brasil, Paraguai eta Uruguaiko Euskadiren Ordezkariaren presentziarekin. Egoitza erosteko Eusko Jaurlaritzaren laguntza jaso dute, Kanpoan diren Euskal Herritarrentzako eta Gizataldeentzako Zuzendaritzaren euskal etxeei diru laguntzarako programaren eremuan.\nBuenos Airesko udazkeneko arratsalde gris batean, Carlos Bordagaray Euskaltzaleak-eko lehendakariak elkarteko egoitza berriaren zerrendak moztu ditu, Cortajarena Ordezkariarekin eta Marta Abarrategui FEVAko (Eusko Argentinar Bazkun Alkartasuna) Idazkariarekin batera. Autoritateen bihotzezko hitzen apartez, 100 lagun baino gehiago bildu dira, haien artean euskal gizataldeen beste erakundeetako ordezkariak egon dira: Juan Carlos Ibarrola Iparraldeko Euskal Etxeko Kultura batzarrekoa; Enrique Aramburu Udako Euskal Unibertsitateko arduraduna eta Eduardo Torry Arturo Campion Elkartekoa, baita Josep Carles Puig Boo Casal de Catalunyako presidentea eta Xeito Novo musika galizíarraren taldea ere egon dira jai honetan.\nEliseo Rodriguez zuzendutako Euskaltzaleak - eko abesbatzak ongi etorria eman du Agur jaunak abestuz. Gero haritz txiki bat landatu da etxearen aurrean, Arrecifesko Euskaldunak Denak bateko dantza taldeak Ohorezko Aurreskua dantzatu diote. Bestalde, omenaldi txiki bat egin diote Castelao idazle eta politikari Galiziarrari, dantzariek fandangoa dantzatu dutenean Xeito Novoren gaiten musikarekin. Euskaltzaleak- eko egoitzaren aurreko enparantzak Castelao izena du.\nAmaitzerakoan zerrendak moztu dira era sinbolikoan. FEVAren izenean Marta Abarrateguik bere euskararen ikaste esperientzia adierazi du eta Argentinako beste herritik etorritako gazteekin egiten duen lanagatik eskertu dio Euskaltzaleak-i. Elvira Cortajarena Ordezkariak zorionak eman ditu Buenos Airesko leku pribilegiatua lortzeagatik baita Eusko Jaurlaritzaren laguntzagatik ere. Euskal Herriaren gaurko egoera ekonomikoa aztertu du, euskal gizataldearen lana instituzionala, soziala eta kulturalaren laguntzeko borontatea eta interesa azpimarratuz. Krisialdia egonda ere, euskal etxeei laguntzaren jarraitasuna nabarmendu du eta etxe berriagatik zorionak eman die azaldutakoei baita euskal kulturaren aldeko lanean jarraitzeko adorea eman die ere.\nDuela 67 urte, euskararen irakaskuntza eman du jarduera instituzionala Euskaltzaleak-ek. Euskararen gogotsu talde batek sortu du Buenos Aires-ko Laurak bat euskal etxean. Instituzioaren egoitzak izan dira Eusketxe - Eusko Kultur Etxea, Gure Etxea Kluba eta Xeito Novo Elkartea. Gaur egun, berezko etxearekin, ehun bat Euskara ikasle ditu, ikastaro presentzial eta on-line moduan, talde eta maila desberdinetan banatuta. Bere irakasleak HABE-ren Euskara Munduan programaren bidez trebatu dira.\nElvria Cortajarena Ordezkaria


Eskuko drainatze linfatikoa | IVANCE - Hablemos de Cirugía Estética\nEskuko drainatze linfatikoaComunicación IVANCE2020-11-05T14:07:02+02:00\nEskuko Drainatze Linfatikoaren teknika ulertzeko, lehenik eta behin zirkulazio linfatikoa zer den jakin behar dugu: zirkulazio paraleloa edo benazko zirkulazioarekiko osagarria da, eta horri esker likidoa kanpoko ehunetatik eta zelulen artean dagoen espaziotik (interstizioa) isuriko da odolarekin bat egin arte. Likido honek hondakinak, proteinak eta odola baino handiagoak diren partikulak eraman ditzake (koipe makromolekulak) eta horregatik hau baino dentsoagoa da.\nEskuko Drainatze Linfatikoaz hitz egiten entzun duenak edemen tratamenduarekin lotzen du, eta bereziki besoan ematen denari, bularreko minbiziaren ondorioz bularra erauziten zaien emakume askori gertatzen zaiena. Baina jatorri desberdineko edemak hobetzeaz gain, honek eragiten duen mina ere murrizten du, sistema immunologikoa hobetuz, argaltzeko dieten osagarri gisa, zelulitisari eta ahuleziari aurre eginez.\nIvance-n, Saioa Audikana-k, zure esku jartzen du kirurgia plastikoari, konpontzaileari eta estetikoari aplikatutako Eskuko Drainatze Linfatikoan (DLM) duen esperientzia luzea. Zure ebakuntza osteko aldia lasaitasunez igaro dezazun lagunduko dizu eta emaitza iraunkorrak lortzeko zure burua zaintzen irakatziko dizu.\nZertan datza eskuko drainatze linfatikoa?\nEskuko Drainatze Linfatikoa eskuek larruazalaren gainean mugimendu motelak, harmonikoak eta erritmikoak egitean datza, presio oso leuna erabiliz, ibilbide linfatikoari jarraituz, beti proximaletik distalera hasiz.\nKirurgia estetikoko zer tratamenduetan erabili daiteke eskuko drainatze linfatikoak?\nEskuko Drainatze Linfatikoak aplikazio oso garrantzitsua da kirurgia estetikoko ebakuntzetan, hala nola liposukzioan, abdominoplastian, ama-kirurgian, Lifting fazialean …\nLiposukzio baten ondoren noiz hasi nintzake Eskuko Drainatze Linfatikoko saioekin?\nLehen saioa, kirurgiatik 48-72 ordu igaro eta gero egitea gomendatzen dugu; izan ere, mina leuntzen eta, batez ere, ebakuntzaren ondoriozko edema eta hematomen birxurgapena bizkortzen laguntzen du.\nEskuko Drainatze Linfatikoko zenbat saio astean dira gomendagarriak?\nAstean bizpahiru saio egokiak izango litzateke ebakuntza osteko aldiarentzako. Mina eta hantura gutxitzean saio bakarra izango da beharrezkoa.\nMina sentituko dut?\nTeknika oso leuna denez, ez du minik ematen, alderantziz, mina arintzen du.


Nola eskatu bizitzeko gutxieneko diru-sarrera Lanbiden eta Gizarte Segurantzan\nPublikatuta: 2020/06/15 09:42 (UTC+2) Azken eguneratzea: 2020/12/16 09:19 (UTC+1)\nDiru-sarrerak bermatzeko errenta jasotzen dutenek ez dute izapiderik egin beharko; gainerakoek Lanbideren bidez egingo dute EAEn, eta Gizarte Segurantzan, Nafarroan (udazkenean izango du eskumena).\nLanbideren bulegoa. Argazkia: Efe\nBizitzeko gutxieneko diru-sarrerak ez du eraginik izango DSBEaren onuradunen egoeran\nBizitzeko gutxieneko diru-sarrera eskatzeko epea ireki dute astelehen honetan, ekainaren 15ean. Espainiako Gobernuak "pobrezia eta bazterkeria mailak murrizteko" onartu duen dirulaguntza berria da.\nDiru-sarrerak bermatzeko errenta jasotzen dutenek ez dute izapiderik egin beharko, eta gainerakoek Lanbideren bidez egin beharko dute eskaria EAEn, eta Gizarte Segurantzaren bulegoetan, Nafarroan (udazkenean jasoko du eskumena).\nLehenengo hiru hilabeteetan onartzen diren eskaerek atzeraeraginez jasoko dute laguntza, ekainaren 1eko datarekin. Epe horren ostean, eskaera egin osteko hilabetean hasiko dira laguntza ematen.\nGizarte Segurantzaren webgunean dagoen simulazio tresna baten bitartez, dirulaguntza jasotzeko baldintzak betetzen diren jakin daiteke, eta telefono zenbaki bat ere jarri dute martxan (900 20 22 22) galdera zehatzak argitzeko.\nBizitzeko gutxieneko diru-sarrerak errenta bat bermatzen du etxe bakoitzerako, eta aurretik daudenak osatuko ditu (tartean, soldatak). Pertsona bakarreko etxeetarako 5.538koa izango da gutxieneko errenta, eta bizitzeko gutxieneko diru-sarrerak kopuru horretara iristeko laguntza emango du.\nEkonomikoki egoera ahulean egotea izango da laguntza jasotzeko lehenengo baldintza. Orain arte jaso ahal ziren dirulaguntza eta pentsioetarako eskaerak eginak egon behar dira.\nElkarbizitza unitate bakoitza pertsona baten izenean egongo da, eta 23 eta 65 urte artean izan beharko ditu, adingabeen ardurarik ez dagoen kasuetan, horietan adina ez baita kontuan izango. Laguntza eskatzen duena bakarrik bizi bada, 3 urtez gurasoen laguntzarik gabe bizi dela erakutsi beharko du, eta gutxienez 12 hilabete egon beharko du Gizarte Segurantzan izena emanda.\nEskatzaileak elkarbizitza unitate berean bizi badira, elkarrekin urtebete daramatela erakutsi beharko dute laguntza eskatzeko. Eskatzaile guztiei Espainiako Estatuan urtebete jarraian bizi izana eskatuko diete, genero indarkeriaren edota sexu-esplotazioaren biktimen kasuan izan ezik.\nDirulaguntza jasotzeko, etxeko gehienezko diru-sarrera gutxienekoa baino baxuagoa izan beharko da. Gainera, pertsona bakarreko familia baten kasuan, ondarea urteko gutxieneko errentaren hirukoitza baino txikiagoa izan beharko da (etxebizitza kontuan izan gabe).\nBestalde, aintzat hartuko diren diru-sarrerak aurreko urtekoak izango dira, baina COVID-19aren pandemiak eragindako egoera larriak artatzeko, 2020ko diru-sarrerak ere har daitezke kontuan. Eskatzailea langabezian badago, enplegua eskatzeko zerrendetan egotea eskatuko zaio.


Eibar, Gipuzkoako laugarren udalerririk aberatsena eta Euskadiko seigarrena - etakitto.eus\nEibar, Gipuzkoako laugarren udalerririk aberatsena eta Euskadiko seigarrena\nINEk, Estatistikako Institutu Nazionalak, 20.000 biztanletik gorako herrien artean egindako Urban Audit azken azterlanaren arabera, Eibar 20.000 biztanletik gorako 413 udalerrik osatutako zerrenda baten 26. postuan dago, estatu osoko batez besteko errenta altuenetako batekin. Datu hori Urban Audit azken azterketatik ondorioztatzen da, 2018ko datuekin (2021. edizioa). Txosten horren arabera, Euskadiko seigarrena izateaz gain, Gipuzkoan laugarrena da, Donostia, Zarautz eta Arrasateren atzetik.\nHiri-adierazleak proiektua Urban Audit europar proiektuaren edukia hautatu eta egokitzean datza, gaur egun “data collection for sub-national Statistics (mainly cities)” deitua. Europar Batasuneko hiri nagusietako eta herrialde hautagaietako bizi-baldintzei buruzko informazioa biltzen du.\n« 2.000 euroko dirulaguntza emango dio Udalak Gazari, Israelekiko gatazka dela eta “Antinutrienteak, zer dira eta zer eragin dute gure osasunean?” (Iñaki Elortza) »


Osoko bilkurak jorratutako gaien laburpena - www.jjggalava.eus\nnull Osoko bilkurak jorratutako gaien laburpena\nOsoko bilkurak jorratutako gaien laburpena\nArabako Batzar Nagusiek beste osoko bilkura bat egin dute gaur goizean, eta gaur, azaroak 10, ospatzen den Memoriaren Eguna sinbolikoki gogoratuz hasi da. Horrela, Pedro Elosegi presidenteak lerro batzuk irakurri ditu 2010ean euskal erakundeek, Batzar Nagusiek barne, biktimen mina aitortzearen eta ordaintzearen alde egin zuten jardunaldiaren inguruan.\nJarraian, gaurko aurreikusitako gai-zerrendari heldu zaio, eta hasteko, Garraio, Mugikortasun eta Hiri Agenda Ministerioarekin eta Euskal Autonomia Erkidegoko Administrazioarekin errepideko garraioaren arloko foru-hitzarmena berresteko foru-arauaren proiektua onartu da. Foru araua EAJ-PNV, EH Bildu, Euskal Sozialistak eta Elkarrekin Araba (Podemos-Ezker Anitza-Equo) batzarkide taldeen aldeko botoekin eta Arabako Popularren abstentzioarekin onartu da.\nJarraian, Lurralde Historikoko ordezkaritza-organo gorenak batzarkide taldeek proposatutako lau mozio eztabaidatu ditu. Lehenengoak, Popular Alaveses batzarkide-taldearen ekimenak, ETA erakunde terroristako kideen omenaldiak arbuiatzea eta horiek eragozteko beharrezko neurriak hartzea eskatzen zuen. Mozio hori atzera bota da eta EAJ-PNV eta Euskal Sozialistak taldeek aurkeztutako zuzenketa onartu da Elkarrekin Araba (Podemos-Ezker Anitza-Equo) batzarkide taldearen aldeko botoekin, EH Bilduren kontrako botoekin eta Arabako Popularrak taldearen abstentzioarekin.\nBigarrenaren bidez, Arabako Popularren talde berak pobrezia energetikoari buruz eztabaidatzea proposatu dio osoko bilkurari. Mozioa atzera bota da, eta EAJ-PNV eta Euskal Sozialistak batzarkide taldeek aurkeztutako zuzenketa onartu da, EH Bildu, Arabako Popularrak eta Elkarrekin Araba (Podemos-Ezker Anitza-Equo) batzarkide taldeen abstentzioarekin.\nHirugarren mozioak, kasu honetan Elkarrekin Araba (Podemos-Ezker Anitza-Equo) batzarkide taldeak proposatuta, Arabako etxebizitza hutsen eta jabetza publikoko, jabe handien, bankuen eta inbertsio-funtsen etxebizitzaren aprobetxamendu soziala eskatzen zuen. Mozio hori atzera bota dute, eta EAJ-PNV eta Euskal Sozialistak taldeek aurkeztutako zuzenketa onartu dute, Elkarrekin Araba batzarkide-taldearen (Podemos-Ezker Anitza-Equo) aurkako botoekin eta EH Bilduren eta Popular Alavesen abstentzioarekin.\nAzkenik, laugarren mozioak, aurrekoaren egile berak, energia ekoizten duten zentralak ezartzeko erabil daitezkeen lurzoruen inbentarioa egitea bilatzen zuen. Mozioa atzera bota da, eta EAJ-PNV eta Euskal Sozialistak batzarkide taldeek aurkeztutako zuzenketa onartu da, EH Bildu eta Elkarrekin Araba (Podemos-Ezker Anitza-Equo) batzarkide taldeen kontrako botoekin eta Arabako Popularren abstentzioarekin.


Hancock konderria (Kentucky) - Wikipedia, entziklopedia askea.\nHancock konderria (Kentucky)\nHancock konderria (ingelesez: Hancock County) Kentuckyko konderri bat da, Ameriketako Estatu Batuetan. Hiriburua Hawesville da. 2010eko zentsuaren arabera 8.565 biztanle zituen, Hancock kilometro koadroko azaleran.\n37°50′N 86°47′W / 37.84°N 86.78°W / 37.84; -86.7837°50′N 86°47′W / 37.84°N 86.78°W / 37.84; -86.78\n486,02 km2 (%94.35)\n29,1 km2 (%5.65)\nHancock konderriak 515,11 kilometro koadro ditu. Horietatik 29,1 ura dira. Beste 486,02 lurra dira. Biztanleria dentsitatea 16,63 da.\n2010eko zentsoan bizi ziren 8.565 pertsonetatik 8.376 txuriak edo hispanoak dira. Horietatik hispano edo latino kategorian 94 dira. 70 beltzak edo afroamerikarrak. 15 amerikar natiboak ziren eta 0 Hawaii edo Pazifikoko irletako natiboak. 19 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 83 pertsonek kokatzen zuten.\nMultimedia: Hancock County, Kentucky\nAzken aldaketa 13 abendua 2019(e)an, 23:28(e)tan


Le Grand-Bornand - Wikipedia, entziklopedia askea.\nLe Grand-Bornand Frantziako udalerria da, Savoia Garaia departamenduan dagoena, Auvernia-Rodano-Alpeak eskualdean. 2013an 2.195 biztanle zituen.\nLa Clusaz, Glières-Val-de-Borne (en) , Le Reposoir, Saint-Jean-de-Sixt eta Sallanches\n2.118 (2018ko urtarrilaren 1a)\n1.045 (%49.3) 1.073 (%50.7)\n2007an Le Grand-Bornand udalerrian erroldatutako biztanleak 2.195 ziren. Familiak 883 ziren, horien artean 289 pertsona bakarrekoak ziren (128 bakarrik bizi ziren gizonak eta 161 bakarrik bizi ziren emakumeak), 223 seme-alabarik gabeko familiak ziren, 335 seme-alabak dituzten bikoteak ziren eta 36 seme-alabak dituzten guraso-bakarreko familiak ziren.\n2007an 4.869 etxebizitza zeuden, 913 familiaren etxebizitza nagusia ziren, 3.849 bigarren erresidentzia ziren eta 107 hutsik zeuden. 1.149 etxeak ziren eta 3.693 apartamentuak ziren. 913 etxebizitza nagusietatik 611 bere jabearen bizilekua ziren, 252 alokairuan okupaturik zeuden eta 50 doan lagata zeuden; 41 etxek gela bat zuten, 141 etxek bi zituzten, 238 etxek hiru zituzten, 227 etxek lau zituzten eta 265 etxek bost zituzten. 774 etxek euren parking plaza propioa zuten azpian. 444 etxetan ibilgailu bat zegoen eta 373 etxetan bat baino gehiago zituzten.\nLe Grand-Bornand udalerriko biztanleria-piramidea 2009an .\n2007an lan egiteko adina zuten pertsonak 1.454 ziren, horien artean 1.165 aktiboak ziren eta 289 inaktiboak ziren. 1.165 pertsona aktiboetatik 1.134 lanean zeuden (612 gizon eta 522 emakume) eta 30 langabezian zeuden (15 gizon eta 15 emakume). 289 pertsona inaktiboetatik 88 erretiraturik zeuden, 105 ikasten zeuden eta 96 "bestelako inaktibo" gisa sailkaturik zeuden.\n2009an Le Grand-Bornand udalerrian 906 unitate fiskal zeuden, 2.210 pertsonek osaturik. Pertsona bakoitzeko diru-sarrera fiskalaren mediana urteko 18.598 euro zen.\n2007an zeuden 481 komertzioetatik, 1 erauzte enpresa zen, 10 janari enpresak ziren, 10 bestelako produktu industrialen fabrikazioko enpresak ziren, 36 eraikuntza enpresak ziren, 60 ibilgailuen saltze eta konpontze enpresak ziren, 4 garraio enpresak ziren, 109 ostalaritza eta jatetxe enpresak ziren, 4 informazio eta komunikazio enpresak ziren, 7 finantziazio enpresak ziren, 34 higiezinen enpresak ziren, 18 zerbitzu enpresak ziren, 175 administrazio publikoko enpresak ziren eta 13 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 100 zerbitzu publikoetatik, 1 posta bulegoa zen, 5 banku bulegoak, 5 ibilgailuen konpontzeko eta nekazaritza tresnetako lantokiak, 6 igeltseroak, 2 margolariak, 14 zurginak, 3 iturginak, 5 argiketariak, 1 eraikuntza enpresa, 2 ile apaindegiak, 46 jatetxeak, 9 higiezinen agentziak eta 1 apaindegia.\n2009an zeuden 37 establezimendu komertzialetatik, 3 120 m2 baino gehiagoko dendak, 2 120 m2 baino gutxiagoko dendak, 2 okindegiak, 2 harategiak, 2 liburu dendak, 5 arropa dendak, 1 elektrotresna denda zen eta 20 kirol-dendak ziren.\n2000. urtean Le Grand-Bornand udalerrian 83 nekazaritza-ustiategi zeuden, 2.679 hektarea erabiltzen.\nEntremont (3,1 km)\nLa Clusaz (4,0 km)\nLes Villards-sur-Thônes (6,3 km)\nLe Petit-Bornand-les-Glières (7,0 km)\nManigod (10,1 km)\nThônes (10,5 km)\nLe Reposoir (11,6 km)\nBrizon (11,9 km)\nLes Clefs (11,9 km)


Esamoldea Timati Alena Shishkova bere bularrak berriro lehengoratzen ditu\nTimati zibilak ohia, 22 urteko Errusia-2012 Errusiako lehendakaria, Alena Shishkova, iazko martxoan alaba Alice rapper bat sortu zuen. Haurraren jaiotza eta edoskitzearen ondoren, photomodelak arazoak izan zituen. Jakinarazi zitzaion bezala, Instagram star taktikak zirujau plastikoen laguntza eskatu zuen. LifeNews-eko erreportariaren arabera, zirkulu medikoen iturria aipatuz, zirujauek larrialdiko eragiketa baten ereduak egin behar izan zituzten aurreko bularreko handitzearen deformazioa dela-eta.\nBularreko Shishkov haurdunaldia baino lehenago. Denbora pixka bat igaro ondoren, forma aldatu egin zen, eta inplanteetako bat erregimen axialera aldatu zen. Medikuek uste dute deformazioa eragin litekeela Alena amagandiko edoskitzearen alde nahasketa artifizialak ukatu zituela.\nEragiketa tratamenduaren egunean egin zen. Timothy senar-emazte ohia ospitalean alta eman du, baina denbora luzez zaharberritze baino lehen, laguntza-benda berezia jarri beharko du. Iturriak esan du neska batek inplante merkeenak aukeratu dituela. Artifiziala forma kostua Shishkova 280 mila errublo.\nAlena Shishkova kirurgia plastikoa\nBularreko handitze-eragiketak ez dira Alena Shishkova-ren manipulazio kirurgiko bakarrak. Ezagutzen da lehenago neskak rhinoplasty egin zuen eta ezpainak handitu zituen, gainera, hainbat aldiz ilea handitu zuen. Fansek adierazi du azken urteetan Alena nabarmen aldatu dela aurpegiko forma. Uste dute kokotearen forma, bekainen lerroa eta modeloko goi-masailak ere cosmetologist eta zirujau plastikoen lanaren emaitza direla.\nEsan beharra dago Shishkova bera lehenago sare sozialetan sartu zela itxura zuzenean zuzentzeko. Beraz, sudurra forma aldatzeko eragiketa egin ondoren, Alena-k argazki bat argitaratu zuen aurpegian. Timatiren emaztearen bizitzari buruzko azken albisteak jarraitzen dituzten harpidedunek zoriontsu izaten jarraitzen dute haren itxura hobetzeko, eta perfekzioak ez du mugak betetzen.\nPlastikozko klinikako ereduaren azken errekurtsoak oraindik ez du iruzkindu. Berriki, Alena Shishkova Instagram-en orrialdean, argazki erromantiko gehiago daude, neskak bere lagun berriarekin, Anton Shunin futbol jokalari nazionalarekin irudikatuta. Dirudienez, eleberriak eramandako ederra den rubia, Timati ez da orain gogoratzen. Errusiako alderdiaren maitalea da 28 urte, eta "Dynamo" Moskuko atezaina da.\nYulia Snigir Yevgeny Tsyganovekin haurdun dago?\nBoris Nemtsov eta Catherine Odintsovaren alaba 16 urteko haurdunaldian susmatzen zuten, argazkia\nJoseph Prigozhin Valery-ren gorputz bizkorra zen\nAlla Pugacheva pozik pozik modu zale batean\nNastasya Samburskayak Univer-en irteerari buruzko egia esan zion\nAntisorgailuen bide modernorik\nArratsaldeko begi makillajea\nPolaris multivariatean Pilaf\nNola zorionduko du San Valentin egunean neska bat\nBurdin ile adar naturalak


Ciudad Deportiva Amaya | BARATZE DIDAKTIKOAREN PRODUKTUEZ GOZA EZAZU\nBARATZE DIDAKTIKOAREN PRODUKTUEZ GOZA EZAZU\n26JUL - 2017\nAmaya-ko baratzeak, Beisbol zelaiaren (ibaiko zonaren sarbidearen hurbilekoa) atzean kokatuta, baratze ekologikoko funtzionamendua jakinaraztea helburu du.\nHainbat asteren ondoren, jada produktu naturalak ditu eskuragarri bere bazkide guztientzat. Uztailaren 27tik irailaren 15era sorta bat eros dezakezu harreran (3€-etan) eta hura jasotzera pasa zaitezke baratzetik. Mikel Aguinaga baratzezainak zure egonezin guztiei erantzungo die, haren bazkideari arreta ordutegia astelehenetik ostiralera 9:00tatik 13:00tara eta larunbata eta igandeetan 11:30tatik 13:30tara.\nAbuztuaren 9an, asteazkena, arratsaldeko 17:00tatik 19:00tara bisita didaktikoa antolatuko da or-ohar Amayako baratza ezagutarazteko. Inscribapenak Klubeko bulegoan, telefonoz 948246594 zenbakian, eta online norberaren profilean (“ACTIVIDADES” atalean, bertan egutegian abuztuaren 9 bilatuz eta “VISITA A LA HUERTA” ekintzan izena emanez.)\nGuzti horretaz gain lau eguneko ikastaro trinkoa antolatu da, abuztuaren 22an, 24an , 29an eta 31an, bai landatze prozesua eta baita produktu ekologikoen laborantza baratzean sakonago ezagutzeko arratsaldeko 17:00tik 19:00tara. Ikastaroaren prezioa 8€ dira, Inskribapenak Klubeko bulegoan, telefonoz 948246594 zenbakian, eta online norberaren profilean (“CURSOS” atalean, “CURSO HUERTO DIDÁCTICO” ikastaroan\tizena emanez.)


Uztaila bakarrik dute jomugan | Politika | Berria\nUztaila bakarrik dute jomugan\nJaurlaritzak uste du udan epidemia apalduko dela, eta uztailean bozetara deitzeko «bermeak» egongo direla. Urkullu alderdiekin bildu da, baina oposizioak ez du babestu bozak uztailean egitea\nIlñigo Urkullu lehendakaria eta alderdi politikoetako ordezkariak, Gasteizen, bozei buruz hitz egiteko atzo Lehendakaritzan egindako bileran. IREKIA Tamaina handiagoan ikusi\nOposizioko alderdien babesik ez du, ezta osasun bermerik ere, baina Eusko Legebiltzarrerako hauteskundeak uztailean egiteko asmoari tinko eusten dio Iñigo Urkullu lehendakariak. Horixe da mahai gainean duen aukera bakarra. Hala, ezusterik ezean, ziurra da bozak uztailean egingo direla. Bozen data aztertzeko bilera izan zuten atzo alderdietako ordezkariek Urkullurekin lehendakaritzako egoitzan, eta batzarrak bi ondorio argi utzi zituen. Lehena: Eusko Jaurlaritzaren helburu bakarra hauteskundeak uztailean egitea dela. Bigarrena: oposizio guztia aurka duela.\nCOVID-19 izurriteak udan izango duen bilakaerari buruzko ziurtasunik ez dago, baina atzo Josu Erkoreka Jaurlaritzako eledunak bileraren ostean azaldu zuen datozen hilabeteetako aurreikuspena dela pandemia «urritzea» eta, beraz, bermeak egon daitezkeela hauteskundeak uztailean egiteko: «Osasun datuen bilakaera positiboa da, eta aukera ematen du jarduera guztien leheneratzea planifikatzeko». Urkulluk hiru bermeren beharra nabarmendu zuen atzoko bileran, Erkorekak jakinarazi zuenez: izurritea kontrolatzeko beharra, botoa emateko eskubidea ziurtatzekoa, eta kanpainaren eta egunaren segurtasuna babestekoa.\nBozetara noiz deitu erabakitzea lehendakariari baino ez dagokio, eta, uztailean egin nahi baditu, aurki egin beharko luke deialdia. Prozedurari dagokionez, lehenbizi gobernu kontseiluari jakinarazi behar dio bozetara deitzeko erabakia; datorren astearteko ohiko bileran egin dezake, edo ezohiko bilera batean, asteartea baino lehen. Hauteskundeetara deitzearekin batera, Jaurlaritzak bertan behera utziko luke joan den martxoaren 13an ezarritako osasun larrialdia. Erkorekak iradoki zuen hori, atzo: «Gaur egungo abagunean, ez legoke justifikatuta indarrean mantentzea».\nGobernuko eledunak azpimarratu zuen «orain» dela abagunea hauteskundeak uztailean egiteko aukera aztertzeko. «Lehendakariak iritzi guztiak entzun ditu; orain baloratuko ditu, erabakia hartuko du eta herritarrei jakinaraziko die». Urriaren 25ean amaituko da legealdia, beranduenera, eta epea agortzen ari dela ohartarazi zuen: «Arrazoizkoa da orain aztertzea hauteskundeak egiteko aukera, izurriteak okerrera eginez gero eperik gabe geratuko ginatekeelako bozak egiteko». Bi dira data posibleak: uztailaren 12a edo 19a. Hala ere, atzoko bileran lehendakariak ez zien datarik aipatu alderdiei.\nUztailean hauteskundeak berme guztiekin egitea posible dela erakusteko, Urkulluk hiru txosten eraman zizkien alderdiei atzoko bilerara: segurtasunari buruzkoa, osasun egoerari buruzkoa, eta irizpide juridikoei buruzkoa. Europako zenbait herrialdetan konfinamendua arintzeko prestatu dituzten planen laburpenekin beste txosten bat ere aurkeztu zien.\nHauteskundeen deialdiari dagokionez, bi data ezartzeko proposamena jaso dute Jaurlaritzako juristek beren dokumentuan. Txostenaren arabera, hipotesietako bat da orain bozetarako data bat ezartzea, baina osasun egoerak okerrera egiten duelako bertan behera utzi behar izatea. Egoera hori nola bideratu aztertu dute, besteak beste, sufragio eskubidea modu egokian eta berdintasunean gauzatzeko, eta, horretarak,o bozen deialdian bi data ezartzea proposatu dute. Horrela, hauteskunde deialdia bertan behera utziz gero, ez litzateke beste deialdi bat egingo, baizik eta bertan behera geratu dena indarrean jarriko litzateke berriro. Lege zerbitzuen txostenaren arabera, uda litzateke bozak egiteko «garairik egokiena», irailean berriro indartu litekeelako pandemia.\nOsasun egoerari buruzko bilakaera aztertzen duen txosten bat ere eraman zuen Urkulluk bilerara. Horren arabera, konfinamendua «beharrezko kautelarekin» arintzen bada, ohiko mugimenduak egin ahalko dira uztailerako, eta posible izango da hauteskunde egun batean ohikoak diren mugimeduak gauzatu ahal izatea. Hala ere, hauteslekuetan eta kanpainan zehar «aparteko neurriak hartzea» ezinbestekoa izango dela dio txostenak.\nUrkullurekin izandako bileratik kezkatuta eta suminduta atera ziren atzo oposizioko alderdiak, eta uztailean bozetara deitzeko asmoa deitoratu zuten. EH Bilduko koordinatzaile Arnaldo Otegik kritikatu zuen bilera «eszenifikazio hutsa» izan zela: «Iragarritako hauteskunde batzuen kronika izan da». Gogoratu zuen bozak uztailean egitearen aurka daudela legebiltzarreko «bigarren eta hirugarren» indar politikoak, eta Jaurlaritzari aurpegiratu zion «hauteskunde interesak eta bestelako interesak» inposatzea. Erabakia aurrez «hartuta» zegoela salatu zuen Otegik. «Arduragabekeria izugarria da, jendea ez baita hauteskundeetan pentsatzen ari».\nAntzera mintzatu zen Miren Gorrotxategi Elkarrekin Podemoseko lehendakarigaia: «Ez da hauteskundeei buruz eztabaidatzeko unea, erabaki azkarrak hartzekoa baizik». Haren ustez, «krisi sozial, ekonomikoa eta osasun arlokoa» dugu aurrez aurre, eta ezin da eman «pauso okerrik».\nUztailean hauteskundeetara deituko duela ziurtzat jo zuen Carlos Iturgaiz PP+C's-eko lehendakarigaiak, baina ohartarazi zuen deialdiak ez duela izango oposizioko alderdien babesik. Iturgaizek kritikatu zuen«Sanchez-Iglesias tandemak bedeinkapena» eman ziola Urkulluri bozak egiteko, EAJk alarma egoeraren alde bozkatzearen truke.\nGobernuko bazkideek, berriz, babestu egin zuten Urkulluren asmoa: argi eta garbi defendatu zuen proposamena EAJk, eta modu apalagoan egin zuen PSEk. Andoni Ortuzar EAJren EBBeko presidenteak bozak «berme batzuekin» baina «lehenbailehen» egiteko eskatu zion Urkulluri, eta «berekoikeriaz» jokatzea egotzio zion EH Bilduri. PSEk idazkari nagusi Idoia Mendia, berriz, bozak «berme sanitario eta demokratiko» guztiekin egitearen alde azaldu zen, eta beharrezkotzat jo zuen «herritarrek babestutako planteamendu bat izatea».


Cancellara bikoitzaren bila – Tropela.eus bloga\nBidaltzailea:Egoitz\t 2009-09-24 2011-03-11 7 iruzkin Cancellara bikoitzaren bila sarreran\nEtxean ari da eta horrek motibazio bikoitza ematen dio Cancellarari. Gaur erlojupeko ikaragarria egin du. Bagenekien irabaziko zuela, baina erakutsi duen nagusitasuna ikaragarria izan da. Bigarrena izan den Larsson-i 1’27”ko tartea atera dio eta hori azken 200 metroetan garaipena zaleekin ospatzen joan dela, esku lekutik eskuak gora jasota. 51,58 km/h bataz besteko abiadura ikaragarrian joanda ez nau harritzen areriorik ez izatea. Hirugarren Tony Martin izan da 2’30”ra.\nEsan bezala bagenekien Cancellarak gaur irabazi egingo zuela. Ez da ezustekoa izan. Berak esan zuen aurtengoan historia egiteko asmotan dela eta erlojuaren kontrako urrezko domina janzteaz gain errepidekoa ere jantzi nahi duela. Iazko Beijingeko joko olinpikoak gogora ekarri nahi izan du gaurko domina eskuratu eta gero. Oroitzen bazarete, iaz azken kilometroetan ihes eginda zirenak atzetik aurrera eginda harrapatzeko gauza izan zen, baina esprintean hirugarren postua besterik ezin izan zuen lortu Samuel Sanchez eta Rebellinen atzetik. Aurtengoan bi arrazoi eman ditu igandean bigarren urrezko domina lortzeko: alde batetik etxean ari dela (gaurko erlojuaren kontrako saioan 23000 ikusle ziren, gehienak bera animatzen, noski) eta bestetik zangoak Beijinen baino hobeto dituela.\nGarbi dago erabat kontzentratuta dagoela aurtengo munduko txapelketa hauetarako. Hala ere ez zait iruditzen gainontzekoek gauzak erraz jarriko dizkiotenik, baina saiatuko dela seguru naiz.\nEsan bezala Larsson izan da bigarren sailkatu dena. Esanguratsua bere adierazpenak. Bere hitzetan Cancellara dagoen erlojuaren kontrako saioan zilarra lortzea urrea lortzea bezala sentitzen duela. Ez zait harritzen suitzarraren ibilbidea ikusita.\nGaurkoa irudirik kaxkarrena eman duena Wiggins izan da. Aurreko postuetan ikustea espero genuen, baina ez da gauza izan maila emateko. Larssonek berak ere aurreratu egin du eta muinora azkenekoz igotzen ari zela arazo mekanikoak izan ditu katearekin edo, eta ezinak jota, amorrazioz, bizikleta lurrera bota du. Beharbada denbora gehiegi lehiaketetatik kanpo?\nTropelean guztiok igandeko saio horren zain gaude. Ez da erreza 10 txirrindulari aukeratzea eta informazio oro gutxi da. Zenbait iruzkinetan Haussler-en eta Frank Schlecken inguruan galdezka aritu zarete.\nLehenaren inguruan esan, ondo zenioten bezala, egun Alemanian bizi den arren Australian jaiotakoa da. Bi naziotasunen jabe da eta Alemaniako taldeak txirrindularia Mendrision nahi bazuen ere, berak ezetz esan du alde batetik bere egutegian ez zuelako aurre ikusita eta bestaldetik ibilbide hori ez omen da egokia bera bezalako txirrindulari batentzat. Hurrengo urtean, berriz, Melbournen jokatuko da munduko txapelketa eta badirudi han izango dela. Bai, badirudi alemaniar baino australiarrago sentitzen dela Haussler.\nFrank Schlecki dagokionez, Vueltako 11. etapan lasterketa uztea erabaki zuen. Dirudienez Amstel Gold Race klasikoan izan zuen erorikoak arazoren bat sortu zion belaunetako batean eta ebakuntza egitera eraman zuten. Hau horrela izanda, zail ikusten zen Mendrisioko munduko txapelketarako errekuperatuta izatea.\nBidaltzailea:Egoitz 2009-09-24 2011-03-11 Hemen argitaratua:Munduko Txapelketa, TxirrindularitzaEtiketak: Cancellara, erlojupekoa, Frank Schleck, Haussler, Larsson, Tony Martin, Wiggins


Erabakiak - Gizarte eta Komunikazio Zientzien Fakultatea - UPV/EHU\n2013ko uztailaren 10ean egin den bileran Fakultateko Batzorde Iraunkorrak honako erabaki hauek hartu ditu:\n2013/2014 ikasturterako Akademi Gestiorako egutegia onartu dute.\nSoziologia Graduko irakasgaien lauhilekoz aldatzeko proposamena onartu dute.\nEkipamendu-protokoloa onartu dute.\nGradu Amaierako Lanaren Arautegia onartu dute.\nGraduko eta kurtsoko koordinatzaileak izendatu dituzte.\nDoktoretza Programentzako instalazioak erabiltzeko aurkeztu diren baimen eskeak onartu dituzte.\nAurkeztu diren irakasleen plazak onartu dituzte\nAbenduaren 11ean egin den bileran Fakultateko Batzorde Iraunkorrak honako erabaki hauek hartu ditu:\nTitulazioen jarraipen txostena onartu da\nEkainaren 16an egin den bileran Fakultateko Batzorde Iraunkorrak honako erabaki hauek hartu ditu:\n2014/2015eko Eskola Egutegirako proposamena eta Ikastegiko Jai Egunerako proposamena onartzea.\n2014/2015eko Akademi Kudeaketa Egutegirako proposamena onartzea.\n2014/2015eko Azterketa Egutegirako proposamena onartzea.\nAurkeztu den irakasgai bat lauhilekoz aldatzeko proposamena onartzea.\nGALaren araudia gaurkotzea onartzea.\nAurkeztu diren irakasleen plazak onartzea.\n2014ko abenduaren 11n egin den Batzorde Iraunkorrena hartutako erabakiak:\nTitulazioen jarraipen txostenak onartu dituzte.\nAurkeztu diren irakasle-plazen eskariak onartu dituzte.\n2015eko maiatzaren 6an egin den saioan, Batzorde Iraunkorrak honako erabakiak hartu ditu:\n2015/16 eskola egutegia onartu dute\n2015/16 azterketa egutegia onartu dute\n2015/16 kudeaketa egutegia onartu dute\nIrakaskuntza taldeei atxikitzeko irizpidea onartu dute\nGradu Amaierako Lanaren arautegiaren aldaketak onartu dituzte\nAurkeztu den azpiegituren erabilerarako baimena onartu dute\nAurkeztu diren irakasle-plazak onartu dituzte\n2015eko maiatzaren 6ko aipatutako Batzordearen bileraren akta baiespenaren bidez onartzea.\nKudeaketa txostena baiespenaren bidez onartzea.\nFakultateko titulazioen jarraipen txostenak baiespenaren bidez onartzea.\nTitulazioen plazen muga proposamena onartzea, hau izango da:\nIkus-entzunezko Komunikazioa: 75\nPublizitate eta Harreman Publikoak: 125\nPolitika Zientzia eta Kudeaketa Publikoa: 80.\nIkastegiak abala ematea Espainiar italianista elkartearen XVI Nazioarteko Kongresuak Bizkaia Aretoa erabiltzeko eskaeri.\nHurrengoan aipatzen diren irakaslego plazei buruzko hainbat jardueren eskaerak onartzea.\nPLAZEN ALDI BATERAKO ESTALDURAREN PROPOSAMENAK:\nSoziologia II sailaren aldetik: 5 proposamen.\nKazetaritza sailaren aldetik: 3 proposamen.\nKazetaritza II sailaren aldetik: proposamen 1.\nIkus-entzunezko Komunikazio eta Publizitate sailaren aldetik: 2 proposamen.\nPLZ-en ALDAKETEN PROPOSAMENAK:\nHistoria Garaikidea sailaren aldetik: 2 proposamen.\nBETE GABEKO PLAZEN ESTALDURAREN PROPOSAMENA DENBORALDIRAKO KONTRATATUTA IRAKASLE GISAZ:\nHistoria Garaikidea sailaren aldetik: proposamen 1.\nCATEDRA BERRIREN-HORNIDURAREN DEIALDIKO PROPOSAMENA:\nKazetaritza saliaren aldetik: proposamen 1.\n2016ko urtarrilaren 14ko Batzorde Iraunkorraren azken bileraren akta onartzea.\n2016/2017 eskola egutegia onartzea.\n2016/2017 akademia-gestiorako egutegia onartzea.\n2016/2017 azterketa egutegia onartzea.\n2016/2017 GRAL eskaintza onartzea.\nZientzia Politikoa eta Administrazioaren sailari ondorengo mintegiak emateko Fakultateko azpiegituren erabilerarako baimena ematea:\nLehen mailako Zientzia Politikoa eta Soziologiako ikasleei zuzenduriko trebakuntza mintegi osagarria Zientzia Politikoa.eta Administrazioan.\nBigarren mailako Zientzia Politikoko ikasleei zuzenduriko trebakuntza mintegi osagarria Teoria Politikoan.\nOndorengo LPZren aldaketen eskarien alde informatzea:\nHistoria Garaikidea saila: 1, I.VtiUk ra aldaketa.\nSoziologia II saila: 3, Irak. Elkartu elebidunetik (3 ordu) ingeles Irak. Elkatura (4 ordu); Irak. Elkartu elebidunetik (6 ordu) Irak. Elkartu elebidunera (4 ordu) eta Irak. Elkartu elebidunetik (3 ordu) Irak. Elkartu elebidunera (4 ordu).\n1.- Erabaki da zer batxilergo motak ahalbidetzen duten fakultateko titulazioetara sartzea.\n2.- Erabaki da zer irakasgaik duten balio bikoitza, unibertsitatera sartzeko probetan, fakultateak eskainitako graduak egiteko.\n3.- Bidaltzea UPV/EHUko Gradu Ikasketen eta Berrikuntzaren arloko Errektoreordetzari 1. eta 2. puntuak.\n4.- Batzorde Iraunkorraren abala, Bizkaia Aretoa erabiltzeko, "II Foro Dcom: comunicación interna de la empresa" egiteari begira.\n5.- Irakasle plaza hauek eskatzearen alde agertzea:\nA) Lau plaza behin-behinekoz betetzeko (9. eranskina), Ikus-entzunezko Komunikazioa eta Publizitatea Sailak egindako eskaera.\nB) Bi plaza behin-behinekoz betetzeko (9. eranskina), Kazetaritza Sailak egindako eskaera.\nC) Plaza bat behin-behinekoz betetzeko (9. eranskina), Soziologia eta Gizarte Langintza Sailak egindako eskaera.\nFakultateko Batzorde Iraunkorrak 2016ko urriaren 27an egindako bileraren akta onartu.\n2017/18 ikasturteko eleaniztasun eskaintza onartu.\nIkertaldeentzako espazioen protokoloa onartu.\nOnartu 5. puntu berria gehitzea -ekipoen ebasketa- ikus-entzunezko ekipamendua egoki erabili eta horretarako baimena tramitatzeko protokoloari.\nIrakasle plaza hauek eskatzearen alde agertzea:\nLanpostu Zerrenda aldatzeko zortzi proposamen (11. eranskina):\n5 Ikus-entzunezko Komunikazio Sailak proposatuta.\nEkonomia Aplikatua 1Sailak proposatuta.\nPlaza aldi baterako betetzeko lau proposamen (9. eranskin):\nPlaza 1, Ikus-entzunezko Komunikazio Sailarena.\nPlaza 1, Nazioarteko Zuzenbide Publikoa, Nazioarteko Harremanak eta Zuzenbidearen Historia Sailarena.\nPlaza 1, Soziologia eta Gizarte Langintza Sailarena.\nPlaza 1, Konstituzio Zuzenbidea eta Gizarte eta Politika Pentsamenduaren eta Mugimenduen Historia Sailarena.\nGradu Amaierako Lana (GRAL) egin eta defendatzeari buruzko arautegiko 3.2 artikuluan txertatzea adierazpen hau: “arduraldi osoa”.\nSoziologia eta Zientzia Politiko eta Kudeaketa Publikoetako GRALen irakaskuntza giden aldaketei dagokienez, 6.1 artikuluko in fine zatian hau gehitzen da: “Informazio hori ematean iturrien anonimotasuna bermatuko da eta ikerkuntza zientifikoaren irizpide etikoak errespetatuko dira.”\nHauek dira aldaketak komunikazioko graduetako irakaskuntza giden kasuan:\n- 6.2 artikuluko lehen paragrafoan zati bat aldatu eta hau jarri da: “estandarizatutako estiloak, esaterako APA, UNE, Harvard”.\n- 6.2 artikuluko lehen paragrafoko in fine zatian hau erantsi da: “edo fakultatean egindako Gizarte eta Komunikazio Zientzietan Bibliografia eta Aipuak Txertatzeko Moduari Buruzko Gidaliburua”.\n- 6.2 artikuluko bigarren paragrafoko in fine zatian hau erantsi da: “Ikasleak jakin behar du fakultateko irakasleek eskura dituztela plagioari aurre egiteko eta detektatzeko tresnak, bai tutoretza prozesuan zehar bai ikasleak GRALa bukatu eta aurkezten den unean.”\n- Atal hau gehitu da: “6.3 alderdi etikoak: Ikerketaren etikari dagokionean eta lanaren izaera horrela eskatzen badu, UPV- EHUko Gizakiekin ikerketarako Etika Batzordeak zehaztutako irizpideak eta aholkuak izango dira kontuan. (TFG_Informe CEISH 2014).”\nEpaimahai Bereziari bidaltzea proposatzen den aldaketa, berriro prestatzeko irizpide objektiboago batzuk erabilita.\nBizkaia Aretoko lokalak uzteko eskaeren alde agertzea, lokal horiek eskatu baitira Zientzia, Teknologia eta Generoaren Iberoamerikako XII. Kongresua 2018ko uztailean eta “Sociedad Española de Periodística”ren 2019ko maiatzeko Biltzarra egiteko.\nIkus-entzunezko Komunikazio eta Publizitate Sailak aldi baterako irakasle\nkontratatu gisa plaza hutsak betetzeko proposamenaren alde agertzea (8.\nHalaber, ontzat eman da Miguel Saralegui doktorea irakasle bisitari gisa sartzea, Konstituzio Zuzenbidea eta Pentsamenduaren eta Mugimendu Sozial eta Politikoen Historia Sailak hala eskatuta.\nFakultateko Batzarreko Batzorde Iraunkorrak 2018ko uztailaren 19an egindako bileraren akta onartu da.\nFakultateko bost titulazioetako jarraipen txostenak onartu dira.\nIkastegiko kudeaketa txostena onetsi da.\nIkastegiko 2016ko maiatzaren 16ko ebaluazio berezirako irizpideei aldaketarik gabe eutsi zaie.\nOntzat jo dira nazioarteko mugikortasunerako fakultateko baldintzak eta mugak.\nIkastegiko masterretako datorren ikasturteko plaza mugaren proposamena onartu da.\nBizkaiko Campuseko Errektoreordetzari irakats azpiegiturak eskatzeko egindako eskaera onetsi da.\nBizkaia Aretoko azpiegituren erabilera babestea biltzar hauek egiteko: “Tradizioa eta abangoardia. Sexologia sustantiboa Zientzia Politikoarekin elkarrizketan” eta “V jornadas de Investigación performativa. Prácticas escénicas y reconstrucción del espacio público”.\nIrakasle plaza hauek eskatzearen alde agertzea erabaki da:\nRamón Zallo Elguezabali emeritu kategoria emateko eskaera.\nSoziologia eta Gizarte Langintza Saila: 2 eranskin 11 (lanpostu zerrendaren aldaketa).\n1.- 2019ko martxoaren 7ko bileraren akta onartzea.\n2.- Egutegi akademikoa onartu da 2019/20 ikasturterako eta fakultatearen jai eguna ikasturte horretan, 2019ko abenduaren 5ean kokatu da.\n3.- 2019/20 ikasturteko graduen gestio akademikoaren egutegia onartu da.\n4.- Onartu da fakultatearen 2019/20 ikasturteko etsaminen egutegia.\n5.- Gobernantza eta gizarte Komunikazio masterren jarraipen eta akreditatze txostenak onartu dira.\n6.- Bizkaia Aretoan azpiegiturak erabiltzeko babesa agertzea ondoko ekitaldi hauetarako:\n₋ “Participación. Continuidades y rupturas. Estrategias metodológicas y debates sustantivos en el estudio de la participación”, 2019ko azaroaren 28 eta 29an egingo dena.\n₋ “V Seminario internacional sobre nuevos enfoques en la historia contemporánea: devenir hombre. La historia de las masculinidades”, 2019ko ekainaren 3an eta 4an egitekoa.\n7.- Irakasle plaza hauek eskatzearen alde agertzea erabaki da:\na) Ikus-entzunezko Komunikazio Sailak proposatuta: Arduraldi osoko irakasle atxiki elebidun bat arduraldi osoko agregatu elebidun bihurtzea.\nb) Soziologia II sailak proposatuta: Arduraldi osoko laguntzaile elebakar bat arduraldi osoko atxiki elebidun bihurtzea.\nc) Kazetaritza sailak proposatuta: Atxiki bat agregatu bihurtzea.\nd) Kazetaritza II sailak proposatuta: Lau aldaketa:\n₋ Arduraldi osoko atxiki elebiduna, baldintza bereko agregatu bihurtu.\n₋ Unibertsitateko titular elebidun bat hirueledun bihurtu.\n₋ Agregatu elebidun bat hirueledun bihurtu.\nOnartu batzordeak 2019ko ekainaren 10ean egindako bileraren akta.\nOnartu 2019/20 ikasturterako fakultateari atxikitako masterren gestioaren egutegia, uko egiteei buruzko puntuan “ofiziala” terminoa kenduta.\nOnartu egokitzea fakultateko gradu amaierako lanaren arautegia unibertsitateko arautegi orokorrera.\nOnartu horietako bakoitzaren gradu amaierako lanaren irakaskuntza gidak.\nAldatu Gizarte Komunikazioa unibertsitate masterreko irakasgaien lauhilekoaren aldaketa: “Telebista digitaleko eduki berriak” (bigarren lauhilekora) eta “Ikerketarako aplikazioak, datu baseak eta sare sozialak” (lehenengora).\nAbala ematea Bizkaia Aretoko gelak erabiltzeko eskaerari azaroaren 18an eta 19an egingo den “La criminalización del refugio y el neofascismo” mintegia egiteko, eta ekainaren 25ean eta 26an “II. Jardunaldia: Erlijioa eta Generoa” egindakoari.\nIkus-entzunezko Komunikazioa eta Publizitatea Sailaren LZren aldaketa proposamenaren alde (11. eranskina) agertzea, kodea: CLUC8L11610.\n1.- Batzordeak 2019ko uztailaren 15ean egindako bileraren akta onartu da.\n2.- 2020/2021 ikasturteko ikastegiaren jaieguna 2020ko abenduaren 7an izatea onartu da.\n3.- Onartu egin da Politika Zientzietako eta Kudeaketa Publikoko Graduko prestakuntza dualera egokitzeko hautazko irakasgai hauekin ordezkatzea:\n- Genero eta Politika,\n- Teoria Politiko Garaikidea II,\n- Tokiko gobernua,\n- Gobernantza eta maila anitzeko gobernua.\n4.- Ikastegiaren nazioarteko mugikortasunari buruzko araudiaren 10. puntuaren idazketa berria onartu da. Honela geratuko da: “Mugikortasun programetan parte hartzeko, ikasleek, deialdia hautatzen den unean, gutxienez 6,50eko batez besteko nota izan beharko dute beren espediente akademikoan. Salbuespen gisa, Buddy programaren aurreko edizioetan parte hartu duten ikasleak 6,00ko batez besteko notarekin onartu ahalko dira ".\n5.- Fakultateko lokalak 2021/2020 ikasturtean Suizidologiako aditu titulua emateko erabiltzea baimendu da.\nEra berean, Bizkaia Aretoan lokalak erabiltzearen alde agertu da Nazioarteko Feminismo Marxismo Kongresua egiteko.\n6.- Kazetaritza II Sailak eskatutako LZ aldatzeko (unibertsitateko irakasle laguntzailetik irakasle atxikira) proposamenaren alde agertu da (11. Eranskina).\n2019ko azaroaren 22ko Batzorde Iraunkorraren akta onartzea.\n2020/2021 ikasturterako sarbide berriko gehieneko plaza kopurua onartzea:\nIkus-entzunezko Komunikazioa: 70\nPublizitatea eta Harreman Publikoak: 120\nPolitika Zientzia eta Kudeaketa Publikoa: 75\nKazetaritza / Ikus-entzunezko Komunikazioa gradu bikoitza: 15\nKazetaritza / Publizitatea eta Harreman Publikoak gradu bikoitza: 15\nZientzia Politikoa eta Kudeaketa Publikoa / Soziologia gradu bikoitza: 10.\nHizkuntza ez-koofizialen eleaniztasun plana onartzea 2020/2021 ikasturterako.\nIkus-entzunezko materiala erabili eta mailegatzeko protokoloa onartzea.\nFakultateko epaimahai eta batzordeetako kide berriak onartzea:\nAlexander Ugaldek Montserrat Pintado ordezkatuko du Nazioarteko Ikasketak masterreko Batzorde Akademikoan.\nAitor Fermín Bengoetxeak Jon Ander Kanpandegi ordezkatuko du Euskara Batzordean.\nIkasle Kontseiluaren proposamena onartu da, hark izendatutako kideak hainbat batzorde eta epaimahaitan txertatzeko:\nEuskara Batzordea: Maialen González eta Aimar López\nErreklamazio Batzordea: Oier Iriarte\nAkademi Antolakuntzako eta Baliozkotzeen Batzordea: Eñaut Makazaga\nBerdintasun Batzordea: Elena Rodríguez eta Maite Acedo\nEpaimahai Berezia: Aintzane Ariztegi\nGRAL batzordea: Naiale Garín\nKultur Jardueren Batzordea: Alai Kruse\nIkus-entzunezko Materialen Gertakarien Batzordea: Irati Irazusta\nBatzorde Iraunkorra: Beñat Agirresarobe eta Maite Acedo\nFakultateko lokalak erabiltzeko baimena ematea (eskuragarritasunaren arabera) honako berezko titulu hauei: Experto en Blockchain, Criptomonedas y BSV eta Especialista en Ilustración Científica.\nIrakasle plaza hauen aldeko irizpena ematea:\nIkus-entzunezko Komunikazioa Sailak proposatuta: 10 zenbakiko eranskin bat, 9 zenbakiko lau eranskin, 11 zenbakiko bost eranskin eta 8 zenbakiko hiru eranskin.\nSoziologia II Sailak proposatuta: 11 zenbakiko eranskin bat, 5 zenbakiko eranskin bat eta 8 zenbakiko eranskin bat.\nKazetaritza Sailak proposatuta: 11 zenbakiko eranskin bat, 10 zenbakiko bi eranskin eta 9 zenbakiko lau eranskin.\nKazetaritza II Sailak proposatuta: 11 zenbakiko hiru eranskin eta 9 zenbakiko eranskin bat.\nPolitika eta Administrazio Zientzia Sailak proposatuta: 8 zenbakiko eranskin bat eta 9 zenbakiko eranskin bat.\nNazioarteko Zuzenbide Publikoa, Nazioarteko Harremanak eta Zuzenbidearen Historia Sailak proposatuta: 11 zenbakiko eranskin bat.\nEuskal Hizkuntza eta Komunikazioa Sailak proposatuta: 11 zenbakiko eranskin bat.\nKonstituzio Zuzenbidea eta Pentsamenduaren eta Mugimendu Sozial eta Politikoen Historia Sailak proposatuta: 11 zenbakiko eranskin bat eta 9 zenbakiko eranskin bat.


Barrika Barri egoitzak 1 mailako menpekotasuna dutenak artatuko ditu - Uribe kosta - Hiruka.eus\nBarrika Barri egoitzak 1 mailako menpekotasuna dutenak artatuko ditu\nUnai Brea 2019-09-23 12:59\nOro har autonomoak diren baina eguneroko jarduera batzuetarako laguntza behar duten uribekostarrei arreta emateko Bizikidetza Unitatea sortuko du Barrika Barri egoitzak, eskualdeko Mankomunitateagaz izenpetutako akordioa dela medio. Hauskortasuna duten adinekoenganako babesa indartu gura dute modu horretan, adierazi dutenez.\nEgoitzako arduradunek azaldu dutenez, 1 mailako menpekotasuna esaten zaio euren kasa bizi daitezkeen baina egunero, momenturen batean, oinarrizko jardueraren bat egiteko (otorduak prestatu, etxea garbitu...) laguntza behar duten pertsonek dutenei. Autonomiari eutsi ahal izateko lantzean behineko bermeren bat dutenak ere multzo horretan daude.\nGabirel Azaola egoitzako kudeatzailearen esanetan, sortuko duten unitatearen erabiltzaileek ahalik eta autonomia handienari eustea da helburua, "baina euren bizi-kalitatearen murriztea geldotuko duen laguntza emanez". Hala, 1 mailako menpekotasun aitortuta dutenei eskainiko diete zerbitzua, baita ere, "aitortu eduki ez arren, hauskortasuna dutenei".\n"Arreta-eredu hau egoitza batean egon gura ez duten baina etxean egonda menpekotasuna izateko arriskuan daudenentzat da", esan du Azaolak. Gaineratu duenez, erabiltzaileek askatasun handia izango dute egoitza sartu eta irteteko, betiko harremanei eusteko...


Euskalsex - X zinema\nEuskadiko Nazioarteko Areto Erotikoak 2008, egun guztietan bere areto balionitzean pelikula eta trailer pornoak programatu ditu, klasikoa zein egungoak.\nModu honetan, Euskalsexek katalogatua ez dauden pelikulak, egun merkatuan daudenak eta etorkizunean egongo direnak erakutsi nahi dizkio bisitariei.\nZINEMA PORNOA: HISTORIA LABURRA\nZinema Porno edo X-tzat hartzen da, sexua egiterakoan emakume zein gizonezkoen genitalak esplizituki erakusten direnean eta honen asmoa ikuslea kikiltzea denean. Beste definizio egoki bat, Jordi Costa idazleak egiten duena da “pornografia jendearen fantasia sexualei forma eta sentsua ematen dion artea da. Gutxi batzuentzat ere bere lan jardunaldiko edukia da”. Egun, Europear mailan Hungaria da zinema pornokoko ekoizlerik handiena, hala ere mundu mailan EEBBko Los Angelesen dagon San Fernando Valley da. 2005ean iparamerikako porno filmen fakturazioa Hollywoodeko ohizkoak diren filmena gainditu zuen. Amerikako pornoko lehen filma ezagunena “Garganta profunda” (“Deep Throat” – 1972) izan zen, Linda Lovelacek antzeztua.\nEspainian, zinema pornoko lehen erreferentzi ak hogeigarren hamarkadan filmaturiko pelikula batzuk dira, film hauek Bartzelonan ekoiztu ziren Romanones Kontearen esku, Romanones Kontea film mota honen zalea zen eta Alfonso XIII.naren izenean jarduten zuen. Egun Valenciako Generalitateak 20. hamarkadako hiru laburmetrai berritu ditu, “El Confesor”, “El ministro”, eta “Consultorio de señoras”, pelikula hauek Romanones Konteak Bartzelonako Royal Filmsen jabeak ziren Ricardo eta Ramon Bañosi egiteko eskatu zizkion.\nBeste batzuk ordea, espainiako lehen luzemetrai pornoa Jesús Francoren “Lilian, la virgen pervertida” (1984) dela uste dute, Estatu Batuetan eta munduan zehar 70.hamarkadan zinema mota honek izan zuen arrakastaren ostean.\nUrtea askotan x zinema garatzeko arazo asko egon ziren Espainian. Jaime Chávarri izan zen pornoa filmatu zuen espainiar ohizko zinemako zuzendari bakarra, hain zuzen pelikula honekin “Regalo de cumpleaños” (1988). 1992tik aurrera pornoa garantiza hartzen joango da, pertsona askoren lanari esker, besteak beste José María Ponce, Antonio Marcos edota María Bianco. 1993an Bartzelonako Nazioarteko Zinema Erotikoko Festibala jaiotzen da (FICEB) eta handik gutxira Bartzelonako Nazioarteko Zinema Erotiko Gay Festibala (HEATGAY), momentu hortatik aurrera Espainiar Estatuko porno industriaren hiriburu bihurtzen da Bartzelona. Arraroa izan arren, 2008tik aurrera FICEB-a Madrilen ospatzen hasiko da, zehatzago FABRIK diskotekan. Garai berriak, formula berriak. Aurten ekainaren 26tik 28ra ospatuko da. Gogoratu behar dugu ere 2005tik aurrera Madrilen ere bere festibala duela EXPOSEX.\nZuzendari eta aktore zein aktoresen zenbakia haunditzen joan da azken urteetan, industriaren gorakadari esker. Baten batzuk garratzia ere hartu dute hedabideetan, besteak beste Lapiedra Anaiak edota Nacho Vidal, askoren artean.\nEuskadin, zinema pornoko industria ia ez du presentziarik eduki. Bi zuzendari bakarrik aurkitzen ditugu, Carlos Resa eta Xabi Garde, arabarra eta bizkai\ntarra. Resaren kasuan, “Marranas con ganas” filma nabarmendu dezakagu, 2003an filmatu zena Euskadin eta egun euskarara bikoiztua aurkeztuko dena Euskalsexeko bigarren edizioan. Gardek ostea, euskal lurretan giroturiko bi pelikula filmatu zituen “ Sex Cuestro” eta “Sex Jauna”. Kasu guztietan, aktoreak ez ziren Euskadiko seme. Egun, Euskadin, industria porno-erotikoarekin harremanduak dauden bi Areto dauzkagu, “Euskalsex” Bilbon eta “Expoerotikus” Donostian.


AEK, "Solaskide" programan partaide\nAurten ere, AEK ahozkotasuna euskaraz lantzeko “Solaskide” programan parte hartzen ari da.\nEgitasmoa, Nafarroako Gobernuak sustatua, lurralde osoko ikastetxeetan eskaintzen da, behin eskolek eurek eskaria egindakoan. Xedea da gazteek mintzamena lantzea, eta ikasleak hizkuntza egiaztatzeko agiriak eskuratzeko prestatzea.\nAEK-ko irakasleek leku hauetan ematen dituzte saioak: Tutera, Tafalla, Lizarra, Martzilla, Iruñea, Noain, Garralda, Agoitz, Altsasu, Lekaroz, Zizur eta Burlatan, DBH3, DBH4 eta BATX1 zikloetan, A eta D ereduetan.\nUrtean, 12 bat saio egiten dira, 50 ikastetxetan baino gehiagotan, eta 1.000 ikaslek baino gehiagok jasotzen dituzte eskolak. Esan bezala, AEK-ko irakasleen helburua da gazteen komunikazio-gaitasunak areagotzea; mintzamena, bereziki.


GREBA OROKORRA? | Zuialde Herri Informazioa\nPosted: 2013/04/18 in EKONOMIA\nMaiatzaren 30erako greba orokorrera dei dezakete bihar bertan sindikatuek\nELA, LAB, EILAS, EHNE, HIRU, CGT-LKN eta CNTk Gune eztabaidagunean aztertuko dute deialdi ofiziala zein egunetarako egin\nELAk eta LABek berretsi dute aztertzen ari direla «besteak beste» egun horretan egitea\nNegoziazio kolektiboa ez atzera ez aurrera dagoela, eta «oinarrizko eskubideen galera eta pobrezia» zabaltzen ari den garaian etor daiteke krisia hasi zeneko zazpigarren greba orokorra, Iñigo Urkullu lehendakariaren agintaldiko lehena, eta ELAk eta LABek sustengatuko luketen seigarrena. Sindikatuotako idazkari nagusiek, Adolfo Muñozek eta Ainhoa Etxaidek, grebara deitzeko aukera zabalik zegoela esan dute azken asteetan hainbat aldiz, eta atzo filtrazio baten ostean sindikatuok berretsi egin zuten maiatzaren 30erako deialdia mahai gainean dutela.\n«Gune eztabaidagunean mahairatu zen greba orokorrera deitzeko aukera astelehen honetan, eta maiatzaren 30a, osteguna, finkatu zen greba egun gisa», esan zioten kazeta honi ELAko iturriek atzo. LABeko buru Etxaidek ukatu egin zuen, ordea, eguna aukeratua egotea; «besteak beste hori ere aztertzen ari gara, baina Guneren batzarrean adostuko da eguna». Edonola ere, Etxaiderentzat, «eguna ez da garrantzitsua, greba orokorra egiten den eta zertarako egiten den baizik».\nELA, LAB, EILAS, HIRU, CGT-LKN eta CNT sindikatuek nahiz beste 50 bat gizarte taldek osatzen dute Gune eztabaidagune nazionala. Aste honetan izango da batzar erabakigarri hori. Sindikatu eta talde bakoitzaren erabaki organoetan dago orain greba orokorra antolatzeko eguna. Haren egokitasunaren inguruan deliberatu behar dute, eta euren azken proposamenak Guneren batzarrera eraman. Bihar bertan edo larunbatean irits daiteke grebarako deialdi ofiziala. Azkenean, aukeratutako eguna maiatzaren 30a denetz jakingo da ordu gutxian; greba orokorrera deituko dutela segurutzat jotzen dute gehienek.\nNork filtratu du greba eguna?\nAinhoa Etxaidek LABeko Gipuzkoako ordezkariekin batzarra egin zuen atzo, Donostian, eta ostean, Confebasken aurkako adierazpen gogorrak egin zituen, negoziazio kolektiboaren harira. «Akordiorik ez da egingo Confebaskek horrela erabaki duelako. Negoziazioari bizirik eusteko langileek beren eskubideei uko egin behar dietela esaten digute. Ez dute negoziazioa nahi, sindikatuen oniritzia baizik patronalak nahi duena egiteko aukera izan dezan». Lan erreformak «alternatiba» baduela azaldu zuen, lan hitzarmenak berritzen direla Confebask ez den eremuetan, eta «lan gatazka nagusitzea» ez dela «egoerarik hoberena». Greba orokorra «egoeraren larritasunari» eman ahal zaizkion erantzunen barruan kokatu zuen, eta CCOO eta UGTri mezu argi bat igorri zien. «Nork uste duzu filtratu duela greba eguna?», erantzun zion sindikatu horiekin lanuzteaz hitz egin ote duten galdetu zion kazetari bati.\n«Gizartearen kontrakoa da»\nEusko Jaurlaritzari ere dei egin zion LABeko idazkari nagusiak, «benetako negoziazioaren alde urratsak egin ditzan». «Lan gatazkan eta anarkian oinarritutako eredua ez zaigu inori komeni», esan zuen.\nOraingoz, Jaurlaritzatik jaso duen erantzun bakarra Juan Maria Aburto Enplegu sailburuarena da. «Greba ez da ona inorentzat, ezta deitzen dutenentzat ere», esan zuen atzo. «Ez dut uste Jaurlaritzaren aurkakoa denik, gizartearen aurkakoa baizik». Greba orokorra negoziazio kolektiboarekin lotu zuen Aburtok. Ez du uste «irtenbideak» eskaintzen dituenik. «Joko eremua lokaztu egingo du, eta partida jokatzeko zaila bihurtu». Jaurlaritza lanean dela esan zuen, «akordioa ahalbidetzeko».\nMiguel Angel Lujua Confebaskeko presidenteari ere ez zaio greba orokorraren ideia gustatu. «Euskadik ez luke izan behar greba gehien egiten duen elkartea», esan zuen atzo; «pentsio eta soldata onenak» dituen erkidegoa da, Lujuaren arabera.\nUztailaren 7an ehunka milaka langile lan hitzarmenik gabe gera daitezke Hego Euskal Herrian —edo Espainiakoetan sar daitezke—, PPren gobernuaren lan erreformak finkatutako ultraaktibitatearen amaiera dela eta. Sindikatuek «erreformaren aurkako klausulak» sartu nahi dituzte negoziazioan, orain arte ohiko izan diren eskubideak «blindatzeko», besteak beste, ultraaktibitatea, ez aplikatzea eta adostutakoa betetzeari uzteko ezintasunaren puntuak. Haatik, Confebaskek sarritan adierazi du erreforma erabiliko duela, «indarrean dagoen legedia errespetatuz».


qiuhui eta aitziberren bloga: 2011\nTravis Alan Pastrana 1983ko urriaren 8an jaio zen,Maryland-an.\nMotocross eta freestyle-ko piloto bat da. Urrezko medaiak eta kanpeonatoak irabazi ditu x-gamese.\n1999. urtean 14 urte zituelarik 36,5 metroko salto bat egin zuen eta ez zuen lortu salto hori egitea, erorketan bizkarrezurra pelbisetik banandu zitzaion.Erorketaren ondorioz 2 aste egondu zen koman eta 3 hilabete gurpil dun aulkian. Denbora orretan 6 odol-tranfusioa egin zioten.\nPastrana ere telebistako progama batean egondu zen.Erokeri asko egiten zituzte progama horretan.Adibidez 20 metroko Gap bat saltatu bi erifizioen arte...\nPublicado por aitzilaloka en 11:22 No hay comentarios:\nPublicado por aitzilaloka en 11:55 No hay comentarios:\nCasey Stoner igande onetan irabazi du urte onetako lehenengo lasterketa.\nMotoa: Repsol Honda Team\nBigarren Jorge Lorenzo gelditu zen.\nMotoa: Fiat, Yamaha\nHirugarren postuan Dani Pedrosa gelditu zen.\nMotoa: Repsol Honda\nPublicado por aitzilaloka en 13:32 1 comentario:\nBai asfaltoan eta bai lurrean egin daiteke.\nMotoarekin salto luzeak eta arrigarriak egitea datza freetyle.\nSalto eta akrobazia arrigarriak egiten dituzte airean, geroz eta arrigarriagoa puntuazio gehiago lortzen dute.\nPublicado por aitzilaloka en 11:30 No hay comentarios:\nMotocross asfalto gabeko cirkuitoetan egiten da.Partaide bakoitzaren elburua lehenengoa elmugara iristea da.\nTrebea izan behar da abiadura handia motoa ondo kontrolatzen eta aldi berean zirkuituko astopoan ondo saiestea adibidez bihurgune oso itxiak, zuloak, kolpeak eta kota aldaketak.\nMotocross egiteko pilotoak indarra eta erresistentzia handi izan behar du.\nPublicado por aitzilaloka en 11:06 No hay comentarios:\nGogo izugarria daukagu Bartzelonara joateko.Bain oraindik ez dakigu ze irakasle joango diren. Apirilaren 10 emendik goizean goiz aterako gara.Ondo pasatzeko,gauza berriak ezagutzeko eta festa egiteko gogo ikaragarria dugu.\nHiru aste falda dira gutxi gorabehera bartzelonara joateko, eta oso pozik gaude.\nPublicado por aitzilaloka en 10:53 No hay comentarios:\nRally-sprint Hondarribia 2011\nLehengo egunean komentatu genuen bezela, larunbatena rally-sprint egon zen hondarribian eta bidio batzuk jarriko ditugu.\nEtiquetas: Rally-sprint Hondarribia 2011\nRally-sprint Hondarribia bidioak\nPublicado por aitzilaloka en 12:03 No hay comentarios:\nMartxoaren 12 Hondarribian(gipuzkoa)rally-sprint bosgarren edizioa egingo da.\nProba honekin Euskal rally txapelketa puntuatzen du.\nIbilbidea beste edizioetako berdina izango da.Portutik irten eta 8,5 km ibilbidea.Frotik igota errepide zaharretik eta kanpo tirotik guadalupera igo eta helmuga errandonea taberna izango da.\nPublicado por aitzilaloka en 11:53 No hay comentarios:\nEtiquetas: Hondarribiko rally-a\nRobert Thomas-Pattinson (Londres, 1986ko maiatzaren 13a) Erresuma Batuko abeslari, aktorea eta modeloa da. Twilight filmean Edwar Cullenena egiteagatik bereziki ezaguna, baita Harry Potteren pelikula baten Cedric Diggoryrena egiteagatik ere.\nBere ama, Clare, modelismo agentzia baten egiten zuen lan eta Richard, bere aita, Estatu Batuetatik kotxe antzinak inportatzen zituen. 15 urte zituela Barnes konpainian eman zion hasiera bere karrerari antzerkiaren adarrean. Konpainia hartan urte batzuk eman ondoren antzezlan ezberdinetan parte hartu zuen. Robert deigarri suertatu zitzaion aktore-agente bati Tess of the D'Urbervilles antzerkia antzezten ari zen bitartean eta ordutik aurrera berarentzako pertsonai eta lan profesionalagoak bilatzen hasi zitzaizkion.\nUne hartaz geroztik alemaniar pelikula askotan parte hartu zuen, esate baterako Die Nibelungen – Der Fluch des Drachen filmean 2004ean, eta Vanity Fairren ere Rawdy Crawlyarena egiten, baina bere eszenak ezabatuak izan ziren eta DVD bertsioan baino ezin dira ikusi.\nHau Abigaileri dedikatuta dago XD\nPublicado por aitzilaloka en 11:31 1 comentario:\nEtiquetas: gai librea\no Berrikuntza eta hezkuntza-kalitatea lortzen saiatu, gure ikasleengan arazoak konpontzeko gaitasunak garatu eta ikasleak herritar partehartzaileak izaten ohitu.\no Eskolan eta herrian dauden gizarte eta ingurumen arazoak gure ikasleek ezagutu ditzatela eta hobekuntzarako proposamenak eta alternatibak adostu eta martxan jarri.\no Ikastetxea ingurumen eta gizartearen aldeko praktika baten eredua bilakatu.\no Eskola Agenda 21ean lantzen ari diren gaiak familian landu. Familiaren eragina eskolarena baina handiagoa da ikasleen lorpenetan.\no Eskolako ingurumen batzordeko kidea izaten. Ingurumen Batzordea eratzeko prozesuan gaudenez, aurrerago horri buruzko informazioa luzatuko dizuegu.\nPublicado por aitzilaloka en 13:21 No hay comentarios:\nInauteriak iritsi dira!!\nAurte eskolan 4.mailakoak jaialdi bat prestatu dugu, hippies eta soldadoz mozorratuko gara eta parte artzera animatzen zaituztegu 4.mailako guztiak.\nOso giro ona egongo da eta oso ondo pasako dugu.\nPublicado por aitzilaloka en 11:48 No hay comentarios:\nToki-alai ikastetxea hiru zatitan banatzen dan.\nHaur hezkuantza arbesen\nLehen hezkuntza siusen\nDerrigorrezko bigarren hezkuntza gazteluzaharren\nPublicado por aitzilaloka en 11:40 No hay comentarios:\nPublicado por aitzilaloka en 13:41 No hay comentarios:\nguk kotxeak gustoko ditugu\nGuri kotxeak asko gustatzen zaizkigu ez digu axola kotxe zaharra edo berria izatea, guri axola zaigu kotxea ondo ibiltzea eta arazorik ez izatea.\nKotxe batzuen argazkiak jarriko ditugu adibide gisa.\nPublicado por qiuhui-aitziber en 11:10 No hay comentarios:\nurrundu gintuenak berriz batuko gaitu\nPublicado por qiuhui-aitziber en 11:05 No hay comentarios:\nGimpekin egindako ariketa 1\nArgazki hau internetetik artu dugu.\nGimp erabiliz aldaketa txiki batzuk egin dugu argazkiari.\nBi tattoo desberdin jarri dizkiogu toki ezberdinetan.\nPublicado por qiuhui-aitziber en 10:50 No hay comentarios:\nEtiquetas: gipm tattoo ariketa\nGimpekin egindako ariketa\nHau argazki orijinala da\nGimp erabilizneska honeri begiko kolorea aldatu diogu eta begi berdeak jarri dizkiogu.\nEz da ia aldaketa handirik ikusten baina begi kolere guk aldatu diogu.\nPublicado por aitzilaloka en 12:04 No hay comentarios:\nEtiquetas: gipm 1\na-Ordenagailu baten funtzionamendua:\n-Ordenagailu bat zer den, ze zati dituen eta zati bakoitza zertarako balio duen:\nEtiquetas: odenagailuen funtzionamendua\nLehenengo ordenagailuak oso handiak ziren, gela bat osoa okupatzen zuen.\nOraindo ordenagailuak oso dezberdinak dira, geien bat tamainaren eta memoriaren arabea.\nIkusi dezakegun bezela ordenagailuak asko aldatu dira.\nLehen ordenagailu oso gutxi zeuden orain berriz edonor dauka ordenagailu bat,eta edonon aurkutu dezakegu: libiritegietan, eskoletan, etxean....\nPublicado por aitzilaloka en 11:38 No hay comentarios:\nbloga egin dut eta hau lehenengo saiakera da\nPublicado por aitzilaloka en 17:38 No hay comentarios:\nZein da motogp-n hoberena?\neitb.com : Kirolak - Eskupilota\neitb.com : Kirolak - Motorra\nZe ibilgailua duzue gustoko?\nZe ikasgai duzue gustoko?


Aurrekontu sozial, parte hartzaile eta burujabeak – Euskal Herriko Eskubide Sozialen Karta\nAbenduak 13 igandea, eguerdiko 12.00etan, manifestazioak Bilbon, Donostian eta Gasteizen “Ondasuna banatu, zerbitzu publikoak garatu, eskubideak bermatu” lelopean.\nOsasun krisiak lehendik zetorren sistemak ez duela funtzionatzen argi eta argi utzi du, estrukturala eta askotarikoa zen krisiak azeleratuz/bizkortuz: zaintza krisia, lan harremanen krisia, garapen ereduaren krisia, babes sozialaren krisia… Horregatik, normalitate berria aldarrikatzen dugu, herritar guztion eskubideak bermatuko dituen eredu berri bat.\n• bat, uste duzue Giza Eskubideen Nazioarteko Aldarrikapenean jasotakoa betetzen ari zaretela sustatzen dituzuen politika publikoen bidez?\n• Bi, zer egingo duzue Giza Eskubideen Aldarrikapen Unibertsalean jasotakoa betetzeko?\nEAE-ko Gobernuak abenduaren 17an Parlamentura bidaliko du aurrekontu proiektua eta izango dugu balorazio zehatzak egiteko tartea. Orain arte entzun ditugun adierazpenen arabera, ordea, ez dugu inongo borondaterik atzematen neurri sozialak bermatzeko aurrekontuetan dotazioak handitzeko. Aldiz, iragartzen dutena da, oraindik zehaztuta ez badago ere, 2021eko aurrekontuak 2020koaren oso antzekoak izango direla. Hau da aurrekontu kontinuistak izango direla, ezer gertatu ez balitz bezala. Gure ustez, eta zoritxarrez, aurrekontu hauek ez diote erantzungo herritarrontzat lehentasunezkoak diren beharrei: ez dituzte zerbitzu publikoak garatuko, ez dute babes soziala indartuko, ez dute kalitatezko enplegua bermatuko eta ez dute zaintza sistema publiko baterako urratsik emango .\nAbenduak 13an, eguerdiko 12:00tan, manifestazioak antolatu ditugu Donostia, Bilbo eta Gasteizen\n• Donostia: Alderdi Ederretik\n• Bilbo: Eusko Jaurlaritzatik\n• Gasteiz: Andre Mari Zuriaren plazatik


Hidrogeno berriztagarriaren eta biltegiratze-estrategiaren ibilbide-orria | CIC energiGUNE\nHidrogeno berriztagarriaren eta biltegiratze-estrategiaren ibilbide-orria\nTrantsizio ekologikoko ministerioak hidrogeno berriztagarriaren ibilbide-orrirako eta biltegiratze-estrategiarako kontsulta publikoak kaleratu berri ditu.\nBi ekimenak 2021-2030 Energia eta Klimaren Plan Nazional Bateratuaren barruan daude. PNIEC energia eta klimaren arloko estrategia espezifikoak gauzatzeko tresnetako bat da, erronkak eta aukerak identifikatuz.\nEra berean, tresna horri esker, ezarritako helburuak lortzeko teknologietan eta funtsezko bektoreetan neurri egokienak diseinatu ahal izango dira. Gainera, PNIEC energiaren trantsizioak ekar ditzakeen jarduera ekonomikoa, enplegua eta industria-garapen lehiakorra sortzeko aukerak aprobetxatzera bideratuta dago.\nAukera paregabea da energia eta hidrogeno berriztagarria biltegiratzeko balio-kateetan parte hartzen duten enpresen eta eragileen ikuspuntuak aurkezteko, kasu bakoitzean hamar galdera baino gehixeago erantzunez.\nBi dokumentuei alegazioak aurkezteko muga COVID-19ren krisiak eragindako alarma-egoera amaitu eta 15 egunera amaitzen da.


'Obduli, Arrasateko sukaldarien erregina' - Arrasate - Goiena.eus\n'Obduli, Arrasateko sukaldarien erregina'\nUbane Madera 2015-06-10 08:45\nObduli Antsoategi Altzolan. Argazkia, Joxe Ramon Mendizabal.\nIzen propio bat du protagonista gaurko honetan Josemari Velez de Mendizabalek: Obduli Antsoategi Iregi. "Bere ezagutzan oinarritua belaunaldi oso bati sukaldaritzako ezkutuak erakutsi zizkion Obduli kosineriak", dio Debagoieneko historialariak.\nDatu bat, Obduli Antsoategiren garrantziaren adierazle izan daitekeena: 500 emakume baino gehiagok ikasi zuten sukaldaritza harekin Arrasaten.\nBesteak beste, Areetan (Bizkaian), Donostian (Xabierreko kondearen etxean, Xabierreko gazteluaren jabe zena) eta Altzolan (Gipuzkoan)sukaldari jardun ondoren Arrasatera itzuli zen Obduli Antsoategi eta sukaldaritzako irakasle lanetan jardun zuen.\nOroitzapen mordoa jaso ditu Velez de Mendizabalek, Deiak 1979an Obduli Antsoategiri berari egindako elkarrizketa baten bitartez, eta baita ere, haren seme-alabek kontatutakoen bitartez. Obduli Antsoategiren bizitzari errepasoa egiten dio, harik eta 2003an hura hil zen arte.\nTestua osorik irakurtzeko, Hots Begi Danbolinak blogera jo daiteke.


Gorrotoak eta ezinikusiak gerran azaleratu - Ahotsak.eus\nGorrotoak eta ezinikusiak gerran azaleratu Gerrako oroitzapen batzuk gordetzen ditu. Osaba bat Hernanin fusilatu zuten eta aita kartzelan egon zen. Gerran, ika-mika handiak zeuden nazionalista eta karlisten artean, eta beren etxean hiru auzi izan zituzten. Berastegin etxeratze-agindua zegoen gaueko bederatzietarako: gizon bati herritar karlistek tiro egin zioten bederatziak pasata kalean egoteagatik. Gorroto eta ezinikusi handiak zeuden orduan.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan BRS-020-034 kodeko bideoa nahi duzula aipatzea: ahotsak@ahotsak.eus\nGerrako oroitzapen batzuk gordetzen ditu. Osaba bat Hernanin fusilatu zuten eta aita kartzelan egon zen. Gerran, ika-mika handiak zeuden nazionalista eta karlisten artean, eta beren etxean hiru auzi izan zituzten. Berastegin etxeratze-agindua zegoen gaueko bederatzietarako: gizon bati herritar karlistek tiro egin zioten bederatziak pasata kalean egoteagatik. Gorroto eta ezinikusi handiak zeuden orduan.\n- Ta zuk gerrako konturik eta ez zara… txikixa ziñan zu, ez? Txikia ziñan gerra hasi zanian.\n- Lau urte gerra hasi zanen.\n- Gutxi akordatuko zara, ez? Gerrako konturik...\n- Akordatu zeozer itten naiz, bai. Ta etxen’e denak ixilka ta geo osaba bat’e afusilatu ziguen hor Hernanin. Afusilatu zuen, bai. Ez dakit, Donostitik zetorrela o, trenen zetorrela o, detenittu ta eraman zuela ta akau. Ta geo aitte zana’re kartzelan eon zan ta, bai, bastante; geo garai hartan gaiñea gure etxekoak nazionalistak izandu zien, ta hemen pike haundie zan karlistek eta nazionalistekin. Geo terrenuakin ta’re pleituk eta garai hartan zebiltzen, ta gure etxen’e hiru pleitu jokatu zittuen terrenuak udalanak ziala ta eskriturak eta denak euki ta batzuk udalai entregatu. Ta bestei’e kendu in nahi zizkien [...] ta hemen nahaspilla haundik ibili zien, nahaspilla haundik ibili zien herri hontan.\n- Hemen gehienak zer zian, karlistak edo nazionalistak, o erdi ta erdi?\n- Karlistak gehixeo izango zien. Geo alkatea’re hemen auzoan zan ta jende asko engaiñatu zun uste det harek: pikaroa zan ta karlista zan ta asko engaiñatu zun harek ere. Hemen gauze txarrak’e bai bastante in zittuen. Taberna etorri ta beatzitako erretiratzeko “toque de queda” o hoi eon ber zun, ta ni ez naiz goatzen, lau urte nittun ta ez naiz asko goatzen hoi, baiño etxea zihoala beatzik joa zuenen, tiroz jota. Bertakoak e? Bertakoak. Ta hoi errotarie, hor Arrosin oain’e famili bizi da. Bueno, harek ez du zerikusirik hoik famili hoik, geroztik etorrik die. Baiño ta oilloak eukitzen omen zittun errotan zakukin berrogei kilo, konparazio baten, ta hiru o lau kilo laka esaten zitzaion, ordaiñe kendu itten zun artoai. Patu ez zan in ber izaten, artoakin.\n- Bai, berantzako hartzen zun zati bat.\n- Bai, ta oillo hoik eukitzen zittun, oillo-saille ta geo oillo hoik denak jan omen zizkien rekete o karliste hoik. Ta holako kasok paseak’e bai hemen, kaso tristek.\n- Bai, herri txiki baterako gaiñea, danak ezagunak eta, ez?\n- Bai, bai ta gorrotoa ta zikiña asko ibili zan hemen.\nBordaxarko mutilen heriotza\nNondik datorkion politikarenganako pasioa\nUrtebetetze eguna babeslekuan


Jantzan Bilaka 2021 - bizkaie.biz\nJantzan Bilaka 2021\nBizkaie! 2021-10-07 08:19 Kulturea\nUrriaren 8an, 9an eta 10ean, Artium Museoan.\nEsperientziak eta koreografia-sorkuntzako prozesuak buztartzeko esparru bat zabaldu eta idea eta hizkuntzen aniztasuna sustatuz Euskal Herriko praktika koreografikoa indartu nahi dauen programea.\nProgrameak hartu-emonak erraztuko dituan lan-testuinguru bat eskaini nahi dau, koreografo barrien sorkuntza-prozesuak babestu, lagundu eta ikusarazoteko.\nArtium Euskal Herriko Arte Garaikidearen Museoak hartuko dau programearen aurtengo edizinoa eta azken deialdian hautatutako sortzaileen lanak aurkeztuko ditu bertan. Hiru egunez, zazpi artistak beren koreografia-sorkuntzako prozesuak konpartiduko ditue ikusleakaz, hainbat formatutan, Artium Museoako aretoetan.\nJantzan Bilakaren jarduerak urtean zehar izaten dira eta azken jardunaldiokaz amaitzen, partaideen aurkezpeakaz.\nAurten, programeak aldaketa garrantzitsuak izan ditu, helburuen inguruan egindako hausnarketa luzeen ondorioz; esangura horretan, programearen aldaketa nagusietako bat honakoa da: programetan parte hartzeko hautatutako personei diru-laguntzea emoteak programako jarduera guztietan parte hartzeko beharra dakar. Horri esker, 2021ean, egonaldi artistiko bo egin ditue, bakotxa astebeteko iraupenagaz, bata Artium Museoan eta Azala Kreazino Espazioan bestea, beren sorkuntza-prozesuetan sakontzeko.\nAste bi horreetan, Ion Munduateren Play, Work eta Sport eta Carol Mendonçaren El lenguaje de los pájaros tailerrakaz gozau eta, gainera, Jantza Bilakako batzorde artistikoaren (Maria Ibarretxe eta Ibon Salvador) laguntzea (mentoringa) izan dabe.\nBatzordearen ustez, aldaketa horreek aparteko garrantzia izan dabe programa honegaz jarraitzeko proposamenetan eta gehiago hurreratu dabe programea bere helburuetara.\nEgonaldi artistiko horreen bidez partaideei beren esperientziak, prozesu artistikoak eta bizitzea konpartiduteko aukerea emoten deutsen esparru erreal bat sortu da, etorkizunean be ondorioak ekarriko dituan aldi baterako komunidade artistiko bat.\nHamabosgarren edizino honetan, Oihana Altubek, Leire Aranberrik, Rafa Arenasek eta Idoia Rodriguezek, Lorea Burge & Hannah Parsonsek, Denis Martinezek, DPVillanuevak eta Ohiana Vesgak urtean zehar landutako prozesu artistikoak emongo dira ezagutzera.\nKoreografia-sorkuntzeari eskainitako hiru egun, danok aberastuko gaituen esperientziak alkarregaz konpartiduteko.\nSarrerak doban dira jarduera guztietarako, baina aldez aurretik izena emon beharko da, baita kanpoko jardueretarako be: info@addedantza.org.


Irekia Eusko Jaurlaritza - Gobierno Vasco :: Nekazaritzako elikagaien eta basogintzaren sektoreko ikertzaile gazteentzako 16 beka\nNekazaritzako elikagaien eta basogintzaren…\n<img src="https://www.irekia.euskadi.eus/uploads/cover_photos/32125/original/bekak.jpg" style="max-width:100%" alt="Peli Manterola Nekazaritzako elikagaien eta basogintzaren sektoreko ikertzaile gazteekin" />\nPeli Manterola Nekazaritzako elikagaien eta basogintzaren sektoreko ikertzaile gazteekin Iturria: Irekia\n• Lehen sektorearen eta baserri munduaren eremu guztietan ikerketak eta garapenak egitea bultzatzeko Eusko Jaurlaritzak duen politikaren baitan sartzen dira.\n• 2007az geroztik, guztira 146 gaztek eskuratu dituzte mota horretako laguntzen onurak.\nEusko Jaurlaritzako Nekazaritza, Arrantza eta Elikadura sailburuordetzak 16 beka eman ditu guztira, lehen sektoreko ikertzaile gazteentzat. Horietatik sei prestatzen ari diren ikertzaile gazteentzat dira, eta lau urterako dira; beste 10ak teknologoentzat dira, eta bi urterako. Neiker, Azti, Lactiker eta Leartiker laborategietan garatuko dituzten beren lanak, bai eta EHUko Ingeniaritza Eskolan ere.\nEusko Jaurlaritzak lehen sektorean eta nekazaritzako elikagaien industriaren balio kate osoan IGb-ko jarduerak bultzatu eta etorkizuneko profesionalak prestatzeko jardueretan aurrera egiten laguntzeko garatzen ari den politikaren beste urrats bat gehiago dira beka hauek.\nDoktore gradua lortzea da ikerketa beken azken helburua, eta teknologoenena, berriz, enpresa eremuaren barruan garapen teknologikoko eta berrikuntzako arloetako trebakuntza lortzea. Urtean 14.000 eta 16.330 euro artean bideratuko da lehenengo motako beketara eta 12.000 euro bigarren motakoetara. Kasu bietan, gizarte segurantzako kuota eta prestakuntzarako zuzkidurak gehitu beharko dira.\nEusko Jaurlaritzako Elikagaien Kalitate eta Industriako zuzendari Peli Manterola arduratu da bekak entregatzeaz, eta Arkautiko Granja Ereduko instalazioetan egin den ekitaldi batean izan da hori.\nBeken laguntza jaso duten proiektuetan nekazaritza munduarekin eta nekazaritzako elikagaien industriarekin lotura duten ia arlo guztiak landu dira. Adibide moduan, hauek aipatu daitezke:\n- Nekazaritza: hautaketa genomikoa; izurrite eta gaixotasunen kontrola.\n- Elikagaiak: elikagaien segurtasuna kontrolatzeko tresnak; elikagai berritzaileak testura egokituekin.\n- Animaliak: basafaunaren gaixotasunen azterketa; animali jatorria izan eta mendian egin diren produktuen ezaugarri nutrizionalak eta sentsorialak.\n- Arrantza: arrasteko arrantza ontzien eta itsasoko hegaztien arteko interakzioak; arrantza bitartekoen kudeaketa ikuspegi multiespezifikotik.\n- Ingurumena: teknologiak, prozesuak eta elikagiak ingurumenaren aldetik ebaluatzea\n- Basogintza: fatxada efizienteagoak eta iraunkorragoak dituzten eraikuntza soluzioak, Euskadiko intsinis pinuaren egurra erabiliz egindakoak\nAurtengoa bederatzigarren urtea da honelako bekak ematen direla, eta urriaren 23ko 185/2007 Dekretuan oinarrituta arautzen dira, non ikertzaile eta teknologo gazteen prestatzeko laguntzak arautzen diren. Harrez gero, guztira 146 gaztek eskuratu dituzten beka horiek.\nbekak.jpg 2 MB (jpg)


Plazara Dantzararik ez aurten ere; Helmholtz organoaren kontzertua | Kezka Dantza Taldea\nSan Andres egunez kontzertu berezia izango da Coliseo antzokian. 60 urte betetzen dira Helmholtz organoak eraiki zituztela Eibarren, Errekatxuko taller batean (Ikusi …eta kitton argitaratutako erreportajea). Hammond organoen kopia fidel horrek Estatu Batuetako organo enpresa konstruktore famatuko nagusien harridura eragin zuen. 60 urte beranduago Jesus Mari Agirrek bizirik mantentzen du Helmholtz CV Churc organoaren ispiritua eta baita han-hemenka dauden organoak eurak ere, konponketa eta mantenu lan etengabean.\nKategoria Sin categoría 2021/11/29 egilea dantzak.\n← Santa Zezili ospatu dugu Usartza txistulari taldearekin dantzan Eibarko ermitak →


Inicio / «GERRA GEHIAGORIK EZ», AITA SANTUAREN DEIALDIA ANGELUSAN\n(RV).- (Audioarekin) «Pakearen ohiua da – esan zuen Aita Santuak Sirian pakea izan dadin egindako deialdi zabal batetan -. Eta gaineratu zuen: «Mundua pakean nahi dugu, gizon-emakume pakezaleak izan nahi dugu». «Banaketek eta gatazkek hondatutako gure gizartean pakeak eztanda egin dezala nahi dugu». «Gerra gehiagorik ez» izan zen Frantzisko Aita Santuaren ohiua.\n«Datorren irailak 7rako, Maria, Pakearen Erreginaren Jaiokundearen bezperan, Eliza guztia Siriako, Ekialde Hurbileko eta mundu osoko pakearen alde barau eta otoitz jardunaldi batetara deitzea erabaki dut», esan zuen Aita Santuak iganderoko angelusan.\nAita Santuak katolikoak ez diren anai-arreba kristauei eta baita gainontzeko erlijioetakoei ekimen honetan egokia deritzoten moduan parte hartzeko gonbitea luzatu zien ere. Eta Frantzisko I.ak berak azaldu zuen bezala, «irailaren 7an San Pedro Plazan, 19.00etatik 24.00etara, otoitzean bilduko gara, penitentzia izpirituan, Jainkoari Siria herri maitearentzat dohai handi hau eskatzeko». Aita Santuak gaineratu zuen moduan, «gizateriak bake keinuak ikusteko beharra dauka».\nMaria, Bakearen Erregina, otoitz gure alde! Denok: Maria, Bakearen Erregina, otoitz gure alde!